ועדת הכספים, כנסת 18, פרוטוקול מספר 1099, 2012-05-29 10:00

משה גפני: בוקר טוב, אני מתכבד לפתוח את ישיבת הוועדה.

משה גפני: על סדר היום הפחתת שיעורי המכסים ביבוא מוצרים וגל ההתייקרויות במשק.

משה גפני: ביקשתי משרון קדמי שיבוא לישיבה הזאת, אבל הוא אמר לי מה יש לו ושהוא לא יוכל לבוא.

משה גפני: הוא כנראה יהיה בעוד שבועיים.

משה גפני: אנחנו עוסקים בעניין הזה במכלול שלו.

משה גפני: לפי דעת היועצת המשפטית של הוועדה, ואני מצטרף לדעתה, גם הפחתת שיעורי המכסים יצטרכו אישור של ועדת הכספים.

משה גפני: על פי החוק, כדי להעלות מכס צריך את אישורה של הוועדה כיוון שזו העלאת מחירים.

משה גפני: בהפחתה, לכאורה.

משה גפני: .

ציון פיניאן: גם בהפחתת המע"מ צריך את אישור הוועדה?

משה גפני: צריך התייעצות ואישור מליאה.

גאלב מג'אדלה: לא הבנתי, הממשלה מתכוונת להפחית את המע"מ?

משה גפני: את המע"מ?

גאלב מג'אדלה: כן.

ציון פיניאן: להפחית את המשקל.

רוחמה אברהם-בלילא: מצד אחד יש פה הליך פרוצדוראלי, מצד שני יש כוונות של הממשלה.

משה גפני: אנחנו מדברים על הפרוצדורה, לא על המהות.

משה גפני: השאלה הייתה אם צריך אישור של הוועדה.

משה גפני: בהפחתות אין צורך באישור הוועדה, אבל צריך את האישור של המליאה.

משה גפני: כדי להביא לאישור המליאה הוועדה צריכה לדון בעניין הזה.

משה גפני: היא צריכה להגיד מה היא סבורה, במיוחד כאשר מדובר בהפחתת מכסים.

משה גפני: אם ראיתם, אז יש חוות דעת של היועצת המשפטית שדיברנו עליה כבר לפני כמה חודשים.

משה גפני: כבר עבר זמן רב.

משה גפני: מדובר במערכת שלמה שמשנה את מצב המשק במידה מסוימת.

משה גפני: יש פה התלבטות לא קלה ולא פשוטה.

משה גפני: הפחתת המכסים, לכאורה, תוזיל מחירים.

רוחמה אברהם-בלילא: יש לה שני אספקטים.

משה גפני: הפחתת מכסים עלולה גם לפגוע בתעשייה המקומית.

משה גפני: פגיעה בתעשייה המקומית עלולה להביא לפיטורי עובדים.

משה גפני: לא מספיק, לפי דעתי, בהכירי את הכנסת ואת המערכת השלטונית שאנחנו חיים בה, שמשרד האוצר, רשות המסים או שר האוצר יחליטו לבד בעניין הזה.

משה גפני: צריך את העין הבוחנת הציבורית, שזאת ועדת הכספים.

משה גפני: אנחנו מתחילים את הדיון בעניין הזה.

משה גפני: מאוד יכול להיות שמשרד האוצר יקבל החלטה חד צדדית, אבל אז אני אאלץ להתנגד להחלטה הזאת כדי לקיים פה את הדיון, כדי להביא את זה למליאת הכנסת.

משה גפני: אני מציע ששר האוצר לא יחתום מבלי שתהיה איתנו הידברות.

משה גפני: דיברתי עם שר האוצר כמה פעמים.

משה גפני: אני סבור שלפני שעושים פעולות שהכוונה שלהן היא כוונה טובה, צריך לוודא שלא יהיה מצב שבו יהיו כאלה שייפגעו.

משה גפני: צריך לשקול את מכלול השיקולים.

משה גפני: מי מהממשלה מציג את מה שהולך לקרות עם הפחתת המכסים?

שירלי אביבי: הדיון פה הוא לפני שהנושא הובא לדיון אצל שר האוצר.

שירלי אביבי: שר האוצר עדיין לא קיים דיון, הוא לא קיבל את הצו שנמצא כרגע בהכנות ברשות המסים ובהתייעצויות במשרד המשפטים אל מול הלשכה המשפטית שלנו.

רוחמה אברהם-בלילא: למה אנחנו מקיימים את הדיון הזה?

רוחמה אברהם-בלילא: אנחנו מקיימים את הדיון לפני ששר האוצר.

רוחמה אברהם-בלילא: .?

משה גפני: את יכולה לקום בוקר אחד ולקבל צו חתום.

משה גפני: את רוצה ככה?

רוחמה אברהם-בלילא: לא.

שירלי אביבי: ועדת הכספים ביקשה לקיים את הדיון הזה.

שירלי אביבי: אנחנו מברכים על הדיון הזה.

שירלי אביבי: הפחתות המכסים פורסמו ב-2 לאפריל לציבור הרחב, לאחר שוועדת קדמי סיימה את עבודתה בנושא והמליצה ב-29.1 לשר האוצר ולשר התמ"ת את המלצותיה בעניין הפחתות המכסים על מוצרי מזון תעשייתיים ומוצרים חקלאיים.

שירלי אביבי: באופן כללי, ועדת קדמי, ויש כאן את המרכז של הוועדה מטעם משרד התעשייה והמסחר, דנה ארוכות בנושא של הפחתת המכסים, שקלה שיקולים רחבים בנושא הזה.

שירלי אביבי: גם שיקולים תעשייתיים, גם שיקולים של תעסוקה, גם שיקולים של הסכמי סחר בינלאומיים, גם שיקולים של חקלאות וגידול מקומי.

שירלי אביבי: לאחר ששקלה את כל השיקולים האלה היא הוציאה קול קורא לציבור לעניין ההפחתה.

שירלי אביבי: היא קיימה מספר שימועים לתעשיינים, ליבואנים ולציבור הרחב בנושא הזה.

גאלב מג'אדלה: אתם יכולים לשתף אותנו בשיקולים?

שירלי אביבי: כן.

שירלי אביבי: השיקולים שנלקחו בחשבון זו פגיעה אפשרית בתעשייה המקומית.

שכיב מוראד שנאן: חבר הכנסת מג'דלה מבקש להרחיב.

שירלי אביבי: שיקולים של הסכמי סחר אל מול השיקולים של הפחתת המחירים לצרכן הסופי.

שירלי אביבי: זה היה על כף המאזנים, זה מול זה, כאשר המטרה של ועדת קדמי הייתה לחולל הפחתת מחירים לצרכן בכל דרך.

שירלי אביבי: אחת הדרכים היא הפחתת מכסים.

שירלי אביבי: כמובן שזו אחת הדרכים שאפשר לעשות את זה.

שירלי אביבי: כמובן שהוועדה הזאת טרם סיימה את עבודתה ונשקלים עוד הצעות לעניין ריכוזיות, לעניין הפחתת מחירים לצרכן הסופי.

שירלי אביבי: ב-1 באפריל פרסמה רשות המסים את המלצות ועדת קדמי בפרוטרוט לציבור הרחב, כדי שיוכל לדעת על מה קדמי מציע להפחית את המכסים.

שכיב מוראד שנאן: באיזה סדר גודל מדובר?

שירלי אביבי: מבחינת עלות כספית וגביית הכנסות זה בערך 70,75 מיליון.

שי חרמש: לשנת 2012?

שירלי אביבי: לא.

שירלי אביבי: זה ל-3 שנים.

פניה קירשנבאום: 25 מיליון לשנה?

שירלי אביבי: לא.

שירלי אביבי: זה דיפרנציאלי.

שירלי אביבי: אני אסביר את ההמלצות של ועדת קדמי.

שירלי אביבי: ועדת קדמי חילקה את המלצותיה לעניין טובין חקלאיים.

שירלי אביבי: הופחתו מכסים על מה שאין גידול חקלאי.

שירלי אביבי: על מוצרים שאין בהם גידול מקומי הופחתו המכסים.

שירלי אביבי: מוצרים שיש בהם גידול מקומי ושיעור המכס מהווה חסם סחר, כמו למשל בשר בקר טרי ששם שיעור המכס עומד על 190% ואין ייבוא לישראל, הופחתו המכסים בצורה הדרגתית במשך 4 שנים.

שי חרמש: כדי שיהיה ייבוא לישראל.

שירלי אביבי: כן.

שירלי אביבי: המטרה היא לאפשר ייבוא לישראל.

שירלי אביבי: ההפחתה היא לא ל-0 אלא ל-90%.

שירלי אביבי: זה עדיין שיעור מס גבוה.

שי חרמש: במי זה יפגע?

שירלי אביבי: משרד החקלאות חושב שההפחתה הזאת תהיה הדרגתית והשוק המקומי בגידול המקומי יכול להסתגל להפחתה.

פניה קירשנבאום: הוא יכול להסתדר.

פניה קירשנבאום: יש להם..

שי חרמש: כל אחד יכול להסתדר.

שי חרמש: איפה מגדלים בקר לבשר?

שי חרמש: נעשה חידון קצר.

שירלי אביבי: זה בדרך כלל בצפון.

שירלי אביבי: יש בשר שגדל במרעה הפתוח.

פניה קירשנבאום: כמה משפחות מתפרנסות מזה?

שירלי אביבי: על מוצרים ששיעור המכס שלהם מהווה חסם סחר וכתוצאה מכך אין ייבוא, הופחתו השיעורים בצורה הדרגתית למשך 4 שנים.

שירלי אביבי: זה לגבי טובין חקלאיים.

שירלי אביבי: על טובין שאינם חקלאיים, יש מרכיב שמיובא מחו"ל, אין גידול מקומי בארץ ושיעור המכס הוא שיעור מכס יחסית גבוה בהשוואה למוצרים תעשייתיים, הופחתו המכסים בצורה הדרגתית במשך 4 שנים.

שירלי אביבי: על טונה, על נקניקים ועל מיצים הופחתו המכסים בצורה הדרגתית למשך 4 שנים.

שירלי אביבי: על מוצרים שאין עליהם שיעור מכס גבוה יחסית, כלומר מתחת ל-20%, הופחתו המכסים בצורה הדרגתית במשך 3 שנים, כאשר השיקול שנלקח כאן בחשבון זה שיקול של מדיניות סחר חוץ.

שי חרמש: גם עם מדינות שאין הסכמים איתן?

שירלי אביבי: זה השיקול של סחר חוץ.

שי חרמש: לתת מתנה למדינות שונות ולא לקבל שום דבר הדדי חזרה?

מרינה סולודקין: שי, מה עם הצרכן?

שי חרמש: הצרכן לא יראה מזה גרוש.

שי חרמש: כששופרסל מחזיק 70% מהשוק ומגה 30% את לא תראי פרוטה.

שי חרמש: זה הכל עסקים של דנקנר.

גאלב מג'אדלה: הוא לא מתרגש שהוא בקואליציה.

שי חרמש: זה לא שייך.

שי חרמש: תפישות עולם.

שי חרמש: .

משה גפני: שירלי, אל תיכנסי לוויכוח הזה.

משה גפני: זה וויכוח שיהיה פה מעניין מאוד.

גאלב מג'אדלה: אתה יכול לחזור על זה?

שי חרמש: אני סוציאליסט גם בקדימה.

משה גפני: חבר הכנסת חרמש, הסוציאליזם שלך יהיה תמיד לטובת החקלאים, הוא אף פעם לא יהיה נגד החקלאיים.

משה גפני: אני בעד החקלאיים.

שי חרמש: הוא גם לטובת מפעל הטונה בבאקה אל-גרבייה.

משה גפני: נכון.

משה גפני: בסדר גמור.

מגלי והבה: הגדרת את זה נכון, אדוני.

משה גפני: אני לא נגד.

שי חרמש: בעד באקה אל-גרבייה ופרי הגליל.

משה גפני: אני לא נגד.

משה גפני: הלובי החקלאי הוא לובי חזק מאוד, אין ויכוח לגבי העניין הזה.

משה גפני: הוא היה מאז ומתמיד.

משה גפני: אני בעדו.

משה גפני: אין ויכוח.

משה גפני: ביקשתי שגברת אביבי לא תתחשב במה שחברי הכנסת אומרים, אלא תגיד את הדברים כמו שהם.

שירלי אביבי: הקבוצה האחרונה שתיארתי אותה אלה מוצרים תעשייתיים שאין להם רכיב חקלאי.

שירלי אביבי: להם תהיה הפחתה במשך 3 שנים, כאשר ההפחתה הזאת היא בהתאם להסכמי סחר עתידיים.

שירלי אביבי: נשמרו והופחתו בצורה הדרגתית ומתונה מכסים שיש להם משמעות לגבי הסכמי סחר עתידיים, כדי לשמור את האפשרות ליצור הסכמי סחר עתידיים במשך 3 השנים הקרובות.

שירלי אביבי: גם כל ההפחתות שנעשו הן לא הפחתות על כל המוצרים שמיובאים לארץ ועל כל מוצרי המזון והמוצרים החקלאיים, אלא על חלק מהמוצרים.

שירלי אביבי: על חלק מהמוצרים.

שירלי אביבי: .

רוחמה אברהם-בלילא: בעיקר מוצרי צריכה.

שירלי אביבי: מוצרי צריכה זה לא בוועדת קדמי.

שירלי אביבי: אנחנו מדברים על מוצרי מזון ועל מוצרים חקלאיים.

שירלי אביבי: על רוב המוצרים החקלאיים שגדלים בארץ לא הופחתו המכסים, רק על מוצרים שאינם גדלים בארץ, אין להם ייצור מקומי או הייצור המקומי זניח.

שירלי אביבי: זה לאחר שמשרד החקלאות לקח בחשבון את כל ההפחתות האמורות ואת העובדה שלא תהיה פגיעה בחקלאות המקומית.

שירלי אביבי: ההמלצות האלו נשקלו במשרד התעשייה והמסחר.

שירלי אביבי: נלקחו בחשבון השיקולים של פגיעה בתעשייה המקומית.

שירלי אביבי: ההמלצות הן לאחר השיקולים האלה.

שירלי אביבי: ההמלצות האלו טרם עברו לשר האוצר.

שירלי אביבי: שר האוצר עדיין לא החליט לגבי ההפחתות האלו.

שירלי אביבי: הדיון אצלו עדיין לא מוצה.

משה גפני: נפגשתי בשבוע שעבר עם דן פרופר, יושב-ראש אסם.

משה גפני: אני מתכוון להיפגש עם עוד כמה ראשי מפעלים.

משה גפני: הוא אומר שהוא מוכן להוזיל מחירים ולספוג את העניין הזה של התחרות שתהיה כתוצאה מהורדת המכסים.

משה גפני: על הורדת המכסים על חומרי הגלם שלו הוא מתחייב להוריד את המחירים לצרכן.

משה גפני: אני צריך לדבר עם רשתות השיווק.

ציון פיניאן: רשתות השיווק לא עומדות אף פעם בהתחייבות.

שכיב מוראד שנאן: הוא לא התחייב.

שכיב מוראד שנאן: .

משה גפני: יש שתי סוגיות.

משה גפני: אם מבחינתו מורידים את המכסים.

משה גפני: .

משה גפני: הוא יודע שהוא מדבר נגד החברים שלו כיוון שהורדת המכסים תפגע גם באסם.

משה גפני: הוא מוכן, אבל בתנאי שמורידים את המכסים על חומרי הגלם שלו שהוא קונה במחירים יקרים.

משה גפני: דיברתי במקביל עם הממונה על ההגבלים העסקיים על כך שאם הולכת תכנית כזאת – אני לא יודע אם היא הולכת - אנחנו בוועדת הכספים נגרום לכך שרשתות השיווק יורידו את המחירים.

משה גפני: הוא לא יכול לעשות את זה בגלל החוק של הגבלים עסקיים.

משה גפני: אנחנו יכולים לעשות את זה.

משה גפני: אתם מודעים לעניין הזה?

משה גפני: אני לא מביע עמדה.

שי חרמש: אגב, למה הוא לא יכול לעשות את זה?

שי חרמש: האם כששופרסל שולטת על 60% מהשוק הוא לא יכול להפעיל הגבלים עסקיים עליהם?

שי חרמש: יש לו מכשירים טובים יותר ממך.

משה גפני: עזוב את ההגבלים העסקיים.

משה גפני: דיברתי על זה שהוא רוצה.

משה גפני: .

שי חרמש: יש לו יותר כוח על הרשתות משלך.

שי חרמש: הוא הרגולטור שלהם.

שי חרמש: אני לא מבין על מה הוא מתנצל.

שי חרמש: הבנתי.

שי חרמש: הוא לא מתנצל.

שי חרמש: אתה בעד זה שיורידו את המכסים על חומרי הגלם?

שי חרמש: כן.

משה גפני: חומרי הגלם זה עגבניות.

קריאה: לא מייצרים את זה בארץ.

קריאה: יבוא לכאן פרי הגליל..

שי חרמש: אצלו זה קמח לפסטה.

שי חרמש: אין לו בעיה עם עגבניות.

משה גפני: עגבניות.

שירלי אביבי: רשות המסים, ובכלל זה משרד האוצר, בעד הפחתת מכסים על חומרי גלם.

שירלי אביבי: אנחנו בכל הזדמנות אפשרית מנסים להפחית מכסים על חומרי גלם לתעשייה המקומית.

שירלי אביבי: צריך לקחת בחשבון שברגע שמפחיתים מכסים על חומרי גלם לתעשייה המקומית, בעיקר לתעשיית המזון בארץ, אנחנו פוגעים בחקלאות המקומית שגדלה בארץ.

שירלי אביבי: אם נפחית מכסים על חומרי גלם, שזה למשל רכז עגבניות, לא יקנו את רכז העגבניות שמייצרים בארץ.

שירלי אביבי: כתוצאה מכך הגידול המקומי של העגבניות ייפגע.

שירלי אביבי: יש לקחת בחשבון שהפחתת המכסים תפגע במגדל המקומי ובחקלאי המקומי.

שירלי אביבי: צריך לעשות את זה בצורה מאוזנת.

שירלי אביבי: אם משרד החקלאות לא יתנגד להפחתת המכסים על חומרי הגלם, משרד האוצר ורשות המסים ימליצו לשר האוצר להפחית מכסים על חומרי גלם.

משה גפני: זה יפה מה שאת אומרת.

משה גפני: האם את אומרת שעל מה שיפגע בתעשייה המקומית לא תפחיתו מכסים, או שרק על מה שבחקלאות?

שירלי אביבי: מה שמר פרופר אמר לך..

משה גפני: עזבי עכשיו את פרופר.

משה גפני: אני עכשיו איתך.

שירלי אביבי: אני מדברת באופן כללי.

שירלי אביבי: אם משרד החקלאות לא יתנגד להפחתת מכסים שיש בהם גידול מקומי, רשות המסים תמליץ לשר האוצר להפחית מכסים על חומרי גלם.

משה גפני: אם משרד החקלאות לא יתנגד?

שירלי אביבי: אם משרד החקלאות לא יתנגד.

משה גפני: אולי נגרום לכך שהמשיח יבוא קודם.

משה גפני: אפשר.

גאלב מג'אדלה: זה כדי לברוח מהעניין.

משה גפני: היא לא בורחת.

שירלי אביבי: אני אומרת את המציאות.

משה גפני: היא אומרת שזה לא הם, זה משרד החקלאות.

גאלב מג'אדלה: יש לך בעיה שלא למדת את הליבה.

משה גפני: נכון, אבל למדתי את החיים.

גאלב מג'אדלה: כדי שמשרד החקלאות לא יתנגד אנחנו צריכים לתת סיוע למשרד החקלאות, לחקלאיים.

גאלב מג'אדלה: רק אז הוא לא יתנגד.

גאלב מג'אדלה: אי אפשר לתפוס את המקל משני הקצוות.

שירלי אביבי: נכון.

משה גפני: היא עוד אומרת נכון.

גאלב מג'אדלה: בוודאי שזה נכון.

משה גפני: משרד החקלאות לא יסכים – תשאל את שי חרמש - בשום פנים ואופן להוריד את המכסים על מה שיש לו..

שי חרמש: אתה מוכן לתת לי לדבר ולא לדבר בשמי?

גאלב מג'אדלה: אם אתה מסייע לחקלאים הוא לא יתנגד.

גאלב מג'אדלה: האוצר סייע פעמיים.

גאלב מג'אדלה: פעם אחת להפחית את המכס, פעם שנייה לסייע לחקלאיים.

גאלב מג'אדלה: מי נהנה מזה בסוף?

גאלב מג'אדלה: האזרח.

גאלב מג'אדלה: תשלימו את המלאכה שלכם, אל תעשו חצי עבודה.

שירלי אביבי: הסיוע לחקלאים באופן כללי במדינת ישראל וגם במדינות אחרות.

שירלי אביבי: .

גאלב מג'אדלה: אני אתן לך דוגמה.

גאלב מג'אדלה: הפחתת המים לחקלאות מסייעת לחקלאים להמשיך לייצר ולהתחרות עם הורדת המכסים.

שי חרמש: לפני שבוע באו לפה על-מנת להטיל הגדלת היטלי הפקה.

גאלב מג'אדלה: תרשום אותי בלובי של החקלאים.

שי חרמש: אתה רשום אצלי כבר מזמן.

משה גפני: אל תמהר.

משה גפני: בוא קודם נדבר.

משה גפני: גאלב, נדבר קודם לפני שאנחנו נרשמים ללובי כלשהו.

גאלב מג'אדלה: לתאם את זה איתך?

משה גפני: נתאם שנינו.

שי חרמש: אתה שם בלי שאתה יודע.

משה גפני: אני יודע.

משה גפני: אגף התקציבים, מה עמדתכם?

אורן משה: עמדתנו, כפי שבאה לידי ביטוי בהחלטה הממשלה מ-30 באוקטובר על הורדת המכסים בתעשייה וכפי שהוצבעה פה אחד בוועדת קדמי ב-29 בינואר, היא תמיכה במתווה שהוא לדעתנו מתווה מדורג, מתון.

אורן משה: הוא גם לא חד, הוא לא מאפס באבכה אחת את המכסים.

אורן משה: הוא מאפשר לענפים המקומיים.

אורן משה: .

משה גפני: אתה מערב פה שני דברים.

משה גפני: ועדת קדמי זה דבר אחד, מה שמונח עכשיו בדרך לשר האוצר זה דבר אחר.

משה גפני: זה לא דבר אחר?

אורן משה: דבר אחר.

שגית אפיק: זה גם וגם.

שירלי אביבי: זה שני צווים נפרדים.

משה גפני: למה עשית לא?

משה גפני: יכול להיות שלא למדתי את הליבה, לכן אני לא כל כך יודע.

אורן משה: יש שני צווים נפרדים.

אורן משה: יש צו על מכסים בתעשייה.

אורן משה: .

משה גפני: ועדת קדמי לא הגישה עוד מסקנות.

רוחמה אברהם-בלילא: היא הגישה מסקנות ביניים.

משה גפני: ביניים.

משה גפני: היא לא הגישה מסקנות.

רוחמה אברהם-בלילא: היא אמרה שהיא הגישה מסקנות סופיות ב-29 בינואר.

שירלי אביבי: לעניין מכסים.

רוחמה אברהם-בלילא: לעניין המכסים.

אורן משה: יש את המתווה על הפחתת מכסים בתעשייה.

אורן משה: זה מתווה שהממשלה החליטה ב-30 באוקטובר.

אורן משה: זה מתווה תלת שנתי של האוצר.

אורן משה: אחרי 3 שנים החלטת הממשלה קובעת מה קורה, אם יש הסכם סחר, אם אין הסכם סחר.

אורן משה: שירלי הזכירה את זה קודם.

אורן משה: זה עולם התעשייה.

אורן משה: עולם המזון זה עולם שירד לדיון בוועדת קדמי, ועדת המזון.

אורן משה: ועדת המזון הגישה המלצה ב-29 בינואר.

אורן משה: עדיין לא הוגש צו לאישור שר האוצר.

אורן משה: אגב, שני הצווים לא הוגשו.

אורן משה: בצו הראשון של התעשייה לא הייתה הפחתה חלקית של כל המתווה, אלא של חלק מהשלב הראשון של המתווה שהגדירה אותו החלטת הממשלה.

רוחמה אברהם-בלילא: אתה לא מרגיש שזה טלאי על טלאי?

אורן משה: לא.

אורן משה: אני חושב שהתהליך הזה היה תהליך מאוד מתון, מאוד מדוד.

אורן משה: התקיימו שעות ארוכות של דיונים עם כל מי שרלוונטי, עם כל מי שרצה לטעון, עם כל מי שלא רצה לטעון ושינה את דעתו והחליט שהוא רוצה לטעון.

אורן משה: שמענו מכל הקשת את כל מי שיש לו מה להגיד, ביקרנו בחלק מהמפעלים.

אורן משה: ההיכרות שלנו עם הענפים שאמורים להיות מושפעים מהתהליך הזה היא לא היכרות מרחוק, היא היכרות ברמת השמות של האנשים.

אורן משה: יחד עם זאת, המחיר שהדבר הזה משית על אזרחי מדינת ישראל זה מחיר של יוקר מחייה.

אורן משה: נכון, לא קיימת ודאות שכל הפחתת המכסים תתגלגל במלואה, אבל בשביל שהדבר הזה יקרה צריך לעשות מהלכים משלימים נוספים.

רוחמה אברהם-בלילא: איזה מהלך נוסף?

רוחמה אברהם-בלילא: מדובר כאן בהפחתה חשובה, אבל אם אין לה מהלך מקיף נוסף, ויש כוונות כאלו או אחרות של האוצר שהן נסתרות כרגע, שאנחנו לא יודעים.

רוחמה אברהם-בלילא: .

משה גפני: אין שום דבר נסתר.

אורן משה: שום לא דבר נסתר.

רוחמה אברהם-בלילא: לא נסתר.

רוחמה אברהם-בלילא: כתוב בעיתון שחור על גבי לבן שיש כוונה להעלות את המע"מ.

משה גפני: לא רלוונטי.

משה גפני: אין כוונה להעלות את המע"מ.

אורן משה: בתכניות העבודה.

אורן משה: .

פניה קירשנבאום: כשעולה המע"מ.

פניה קירשנבאום: .

משה גפני: אין כוונה להעלות את המע"מ.

משה גפני: עוד לא התקיים על זה דיון.

שי חרמש: ודאי לא היום.

מגלי והבה: האם זאת עמדת הממשלה או עמדת הוועדה?

משה גפני: זאת לא עמדת הממשלה.

גאלב מג'אדלה: העלינו את זה לפני שבועיים.

משה גפני: לא העלינו.

משה גפני: השארנו את המצב כמות שהוא.

משה גפני: הוא היה צריך לרדת ב-1 בינואר 2013, אבל השארנו את המצב כמות שהוא.

משה גפני: בדקתי במשרד.

משה גפני: .

שגית אפיק: יש רוויזיה.

משה גפני: יש עדיין רוויזיה, עוד לא סיימנו.

משה גפני: מה שדובר בדיון אצלנו זה להשאיר את המע"מ כמות שהוא.

משה גפני: הלכתי לבדוק במשרד האוצר אם יש החלטה להעלות את המע"מ באחוז נוסף ל-17%.

משה גפני: אמרו לי באופן חד משמעי שאפילו דיון לא התקיים על זה.

משה גפני: העיתונים כותבים.

מגלי והבה: מזל שאתה בקואליציה.

רוחמה אברהם-בלילא: שיגיד האוצר, שיגיד שר האוצר.

רוחמה אברהם-בלילא: למה אתה אומר בשמם?

משה גפני: אני יכול להגיד.

משה גפני: דיברתי בבוקר עם שר האוצר.

משה גפני: אנחנו שנינו בקואליציה.

רוחמה אברהם-בלילא: אנחנו בקואליציה, אבל.

רוחמה אברהם-בלילא: .

מגלי והבה: אנחנו באופוזיציה.

משה גפני: בדקתי את העניין כיוון שזה משנה הרבה דברים.

משה גפני: אין עדיין דיון במשרד האוצר.

משה גפני: זה לא אומר שלא יהיה ותתקבל החלטה באפשרויות שיעמדו בפנינו כאשר יוגש תקציב 2013.

משה גפני: אין עדיין החלטה במשרד האוצר על העלאת המע"מ, נכון?

אורן משה: זה לא התחום שלי, אני לא יודע להתייחס.

אורן משה: אני במכסים.

משה גפני: על כל פנים אין החלטה כזאת.

משה גפני: מה שיש בתקשורת לא רלוונטי.

משה גפני: אתמול היה בטלוויזיה שהחרדים מקבלים 70% מהתמיכות במדינת ישראל.

גאלב מג'אדלה: 70 או 80?

משה גפני: 70.

גאלב מג'אדלה: לי אמרו 80.

משה גפני: אתמול דיבר איתי מתן חודורוב.

משה גפני: אמרתי לו שאני רותח מזעם על כך שהחרדים מקבלים רק 70%, הם צריכים לקבל 80.

משה גפני: הביאו גם עמותות שאם לא היו נותנים לחרדים כל כך הרבה הן היו מקבלות, כמו נפגעי תקיפה מינית, ער"ן, כל מי שאנחנו מעבירים להן בוועדת הכספים.

משה גפני: פשוט חוצפה שאין שנייה לה.

משה גפני: אני אמרתי שאני מוכן להתחלף.

משה גפני: למה אנחנו מקבלים תמיכות?

משה גפני: בגלל שאנחנו לא מקבלים בתקציב.

משה גפני: יש תקציב של 36 מיליארד שקל למשרד החינוך.

משה גפני: אנחנו מקבלים לפי עמותות.

משה גפני: אמרתי לו שזה שקר, שזאת הסתה.

משה גפני: הוא אמר לי שאני צודק, שכל מה שאמרתי הוא נכון, אבל הוא חייב לשדר את הכתבה.

משה גפני: אגב, זה יצא מהאוצר.

משה גפני: אני בודק מי הוציא את זה.

משה גפני: כל שנה זה יוצא.

משה גפני: כתוב בעיתון שמעלים את המע"מ ל-17%.

קריאה: זה בטוח לא מאגף המסים.

משה גפני: זה לא רשות המסים.

משה גפני: יש לי חשד, לא רשות המסים.

שי חרמש: אפשר לעבור לסדר היום?

משה גפני: לא.

משה גפני: מה יש לך בסדר היום?

שי חרמש: לומר הרבה.

גאלב מג'אדלה: זה לא פחות חשוב מסדר היום.

גאלב מג'אדלה: לפגוע ב-20% מאוכלוסיית המדינה, שאלה החרדים, לא חשוב?

משה גפני: 70%.

שי חרמש: תציע את זה לסדר היום ופניה ואני נחליט אם אנחנו מגיעים לדיון.

שי חרמש: אולי לא נבוא לדיון.

שי חרמש: באנו לדיון אחר.

גאלב מג'אדלה: זה עיוות שצריך לתקן.

משה גפני: ביקשו ממני דיון דחוף ממשרד האוצר.

משה גפני: אמרתי שאין לי זמן, אני פשוט סופר את הכסף.

משה גפני: 70%.

משה גפני: שיבדקו קודם במשרד האוצר מי הדליף את זה.

משה גפני: זאת אפילו לא הדלפה, זאת פשוט הסתה.

גאלב מג'אדלה: אתה צריך לתת להם תשובה יותר עקרונית ויותר מעמיקה.

משה גפני: אין תשובות.

גאלב מג'אדלה: אני מתאם עם האופוזיציה.

גאלב מג'אדלה: אנחנו ועדה שכולה לטובת האזרח.

משה גפני: זה נכון.

משה גפני: צודק.

גילי מאי: רציתי להכניס את כולם לנושא של ועדת קדמי על העבודה.

גילי מאי: רוחמה אמרה טלאי על טלאי.

גילי מאי: רק רציתי לשים את הדברים על השולחן.

גילי מאי: ועדת המזון יצאה לדרך בקיץ שעבר.

גילי מאי: התעסקנו בהתחלה בנושא החלב.

גילי מאי: נכנסנו לעניינים בתחילת ספטמבר.

גאלב מג'אדלה: תן לנו קצת אינפורמציה על ההרכב של הוועדה.

גילי מאי: ועדת המזון מורכבת מנציגי רשות המסים, אגף התקציבים – זה צריך להיות ממשלתי - הרשות להגבלים עסקיים ומשרד הבריאות.

גאלב מג'אדלה: איפה הציבור?

שכיב מוראד שנאן: החרדים לא שם.

גילי מאי: תיכף ניכנס להתייחסות לציבור.

גילי מאי: יצאנו לדרך, הצוות הגיש דוח התקדמות ב-27 בנובמבר, מה שקרוי דוח ביניים.

גילי מאי: הצוות גם פירט שאנחנו הולכים לעשות את זה בצורה.

גילי מאי: .

פניה קירשנבאום: התחלת לסקור את הנושאים.

פניה קירשנבאום: אמרת שטיפלתם במשק החלב.

פניה קירשנבאום: מה אחר כך?

גילי מאי: היה צוות משנה לנושא משק החלב, שזה בנפרד, ויש את צוות המזון שזו ועדה גדולה.

גילי מאי: אמרנו שאנחנו הולכים לעשות את זה בצורה של פרקים.

גילי מאי: מכיוון שעבודת הצוות רבה ומעולם לא נעשתה עבודה ממשלתית לגבי שוק המזון שבחנה את כל השוק על הפרטים שלו, התחלנו לעשות את זה בעבודה של פרקים.

גילי מאי: הכל היה שקוף.

גילי מאי: בהמלצות הביניים אמרנו איך נעשה ועל איזה פרקים נלך.

גילי מאי: המכסים, כמו ששירלי ואורן אמרו, יצאו לדרך ב-29.1.

פניה קירשנבאום: התייחסתם למסמכים שהחברות העבירו לכם?

גילי מאי: ברור.

גילי מאי: לפני ההמלצות הצוות פרסם.

גילי מאי: .

פניה קירשנבאום: בדוח שלכם כתוב שלא קיבלתם ולא ראיתם אסמכתאות, אז איך ברור?

גילי מאי: הצוות פרסם שני קולות קוראים.

גילי מאי: קול אחד בנושא כללי למי שרוצה להביע את דעתו בשוק המזון, קול שני ספציפי בנושא מכסים ומיסי קנייה.

גילי מאי: הכל רשום, הכל הגיע אלינו, הכל מקוטלג.

גילי מאי: היה גם בג"ץ.

גילי מאי: הכל התקבל.

גילי מאי: יש לנו את הכל רשום באופן מסודר.

גילי מאי: קיימנו 4 שימועים.

גילי מאי: אחד ספציפי לנושא המכסים, שכל מי שרצה לבוא בפנינו טען.

גילי מאי: הכל היה שקוף.

גילי מאי: אין פה שום דבר שהסתרנו.

גילי מאי: אחרי הנושא של המכסים ב-29.1 יצאנו לדרך עם פרק הצרכנות שהוגש ב-20 בפברואר.

גילי מאי: מאז אנחנו מתעסקים בנושא רגולציה ותחרותיות.

גילי מאי: את ההמלצות לשימוע על פרק הרגולציה והתחרותיות נגיש בסוף השבוע.

רוחמה אברהם-בלילא: מה עם כל הסוגיה של פערי התיווך?

גילי מאי: הפרק של המכסים לא בא לבד.

גילי מאי: אתם לא יכולים לצפות שפרק המכסים לבד יוריד את המחירים לצרכן.

רוחמה אברהם-בלילא: כרגע זה מה שמונח לנו על השולחן.

רוחמה אברהם-בלילא: אתם לא מזכירים בפרק הזה את כל הסוגיה של פערי התיווך, ששם יש פערים מטורפים.

רוחמה אברהם-בלילא: בעיני זה מאוד חשוב לקחת 100 מוצרי יסוד שנמצאים על שולחנו של כל בית בישראל, לקבוע מחיר כך שאף אחד מהיצרנים הגדולים לא יוכל לשחק בפער תיווך של 30%,40% או 50%.

רוחמה אברהם-בלילא: ראינו.

משה גפני: עסקתם בפערי התיווך?

רוחמה אברהם-בלילא: לא.

גילי מאי: הוועדה כיסתה ביחד עם חברת ייעוץ בינלאומית שלקחנו במיוחד לתחום הזה של רגולציה ותחרותיות את כל הנושא מבחינה של השפעה בינלאומית על כל הכשלים.

אורלי לוי אבקסיס: השאלה הייתה מאוד ברורה.

משה גפני: בסדר, הבנתי.

משה גפני: מה קבעתם לגבי פערי התיווך?

גילי מאי: ההמלצות יוגשו רק בסוף השבוע.

אורלי לוי אבקסיס: החליטו לא להחליט.

אורלי לוי אבקסיס: אנחנו אף פעם לא יודעים אם זה יגולגל על הצרכן או לא.

גילי מאי: בשורה התחתונה צריכים להבין שלכל הנושא של הורדת יוקר המחייה, לכל הנושא שלשמו הצוות מונה בגלל המחאה החברתית אין פתרון אחד.

גילי מאי: מדובר במכלול של פתרונות יחד עם מכסים, יחד עם צרכנות, שקיפות לצרכנים, רגולציה, תחרותיות וכל נושא רשתות השיווק והסקרים לצרכנים.

גילי מאי: אנחנו נגיש את זה בסוף השבוע.

שי חרמש: כל הסגה הזאת שאנחנו עוסקים בה כבר שנה וחצי עוסקת במקסם שווא שנקרא הורדת מכסים.

שי חרמש: לפתע חושבים שברגע שירדו מכסים יתהפך העולם ויחולק אוכל ומזון חינם לכל תושבי מדינת ישראל.

שי חרמש: אני שואל דבר פשוט.

שי חרמש: יש שני מוצרים בסיסיים שנקראים תה וקפה.

שי חרמש: אין עליהם מכס.

שי חרמש: יסלחו לי אנשי המכסים, אבל אין מכס על תה וקפה.

שי חרמש: מישהו שהלך לקנות קופסת נס קפה בפריז וקופסת נס קפה בתל-אביב, שילם בתל-אביב 300% יותר.

שי חרמש: אין מכס ואין בעיה להביא.

שי חרמש: יש בעיה אחת קטנה.

שי חרמש: יש יבואן מונופוליסט לנס קפה.

שי חרמש: בזה נגמר הסיפור.

שי חרמש: תורידו את המכסים, תגדלו אתם את הקקאו ואת הקפה במטעים שלכם.

שי חרמש: יבואן אחד מייבא את זה, לכן הוא קובע את סדר העדיפויות.

שי חרמש: ישב פה חיים שני עם ועדת הריכוזיות לפני כשנה, הציג מודל נהדר, קיבל מאיתנו מי שברך, מה שהוועדה לא קיבלה.

שי חרמש: אמרנו לחיים שני שהוא עשה עבודה נהדרת.

שי חרמש: שאלנו שאלה אחת קטנה.

שי חרמש: שאלנו אותו אם כשהוא טיפל בריכוזיות הוא גם טיפל בריכוזיות התוך ענפית.

שי חרמש: הוא אמר שלא.

שי חרמש: שאלנו אותו אם הוא יודע ששוק המוצרים הקמעוניים, מוצרי המזון, המוצרים האלה שעוסקים בהם כרגע – נעסוק גם בבקר- 70% זה שופרסל, 30% זה מגה וכל היתר זה הקטנים.

שי חרמש: שאלנו אם מטפלים בנושא הזה.

שי חרמש: יש חוק בריטי שלא נותן לרשתות להתפתח באזורים מסוימים מעבר לגודל מסוים.

שי חרמש: הוא אמר שהם לא עסקו בנושא.

שי חרמש: התוצאה היחידה שתצא מהורדת המכסים האלה היא אחת.

שי חרמש: היבואנים ירוויחו יותר, הרשתות ירוויחו יותר והצרכנים לא ישלמו פחות.

שי חרמש: בואו נחזור חזרה לדיון על הטונה.

שי חרמש: לא מגדלים טונה בארץ.

שי חרמש: לאף חקלאי אין דג טונה באקווריום.

שי חרמש: את הטונה הזאת מביאים מתאילנד.

שי חרמש: אפשר לארוז את זה בקופסאות בתאילנד.

שי חרמש: מה אנחנו עושים בטונה?

שי חרמש: הדיון על הטונה הוא משל נהדר.

שי חרמש: במקום לשלם דולר ליום לתאילנדי בבנקוק, משלמים 1000 דולר לפועל בחצור הגלילית, שלשם עלית להציל את המפעל.

שי חרמש: מורידים עכשיו את המכס על הטונה.

שי חרמש: אזרחי מדינת ישראל ירוויחו.

ציון פיניאן: מנכ"ל המפעל נמצא פה.

שי חרמש: לא ידעתי.

שי חרמש: אפילו לא ראיתי.

שי חרמש: אזרחי מדינת ישראל ירוויחו 30 אגורות לקופסא.

שי חרמש: חבר'ה, זה המשחק.

שי חרמש: אם קופסת טונה עולה היום 5 שקלים, היא תעלה 4.70 שקלים.

שי חרמש: אני מודיע לכם שכל אזרח מוכן להוסיף עוד 30 אגורות כדי שבחצור הגלילית, בבאקה אל-גרבייה, בקרית מלאכי ובבאר שבע יעבדו.

שי חרמש: זה מה שכרגע מציעים.

שי חרמש: למי אנחנו נותנים את המתנות האלו?

שי חרמש: ניחא, אם היינו באים ואומרים שיש מדינות עם הסכמי סחר, שאני מייבא ממנו בחינם.

שי חרמש: .

משה גפני: חבר הכנסת חרמש, מה שאני עושה כל הזמן זה מעביר בכוח - תהיה לי מלחמה עם הממשלה – את ההחלטה לכאן, לוועדה.

משה גפני: אנחנו כבר לא יכולים לשבת על תקן של נותני מוסר, להגיד מה לא.

משה גפני: תגיד מה כן, תגיד מה לעשות.

משה גפני: הנה, הם מחכים לשמוע, הם רוצים לשמוע.

שי חרמש: אני אגיד לך מה כן.

משה גפני: אין להם שום עניין כזה או אחר.

שי חרמש: כשאני קורא פה בחוות הדעת המשפטית.

שי חרמש: .

משה גפני: עזוב אותם, תגיד אתה.

שי חרמש: לא צריך להוריד כי כולם מפסידים.

שי חרמש: אני קורא פה כרגע את חוות הדעת של הלשכה המשפטית.

שי חרמש: .

פניה קירשנבאום: כשאתה שואל מה כן, איפה כן לקחת כסף.

פניה קירשנבאום: .

שי חרמש: איפה מורידים מחירים?

שי חרמש: המחירים לא יכולים להישאר כך.

שי חרמש: גפני, במכסים לא.

שי חרמש: צריך לטפל בריכוזיות הענפית בתחום הקמעונאי.

שי חרמש: לא נוגעים בזה, לא מתמודדים עם שופרסל ועם מגה.

שי חרמש: על מי הולכים?

שי חרמש: על הפועל בבאקה אל-גרבייה.

שי חרמש: 5 מפעלי טונה בארץ מתחרים ביניהם.

שי חרמש: אף אחד מהם לא יושב ברמת אביב ג'.

שי חרמש: אני קורא בסעיף 2 בחוות הדעת של הלשכה המשפטית נתון שאומר שבהתאם להחלטת ממשלה, כבר בשלב הראשון של 2012 יורידו מכסים בהיקף של 444 מיליון שקל.

שי חרמש: זה לפי נתוני 2010.

שי חרמש: אולי ב-2012 זה יותר.

שי חרמש: לא שמעתי שב-2012 אנחנו נמצאים בעודף גבייה ובעודף כספים.

אורלי לוי אבקסיס: מה?

פניה קירשנבאום: אין עודף בגביית מסים.

שי חרמש: אני שואל שאלה פשוטה את רשות המסים ואת מי שעוסק כאן בהכנסות.

שי חרמש: אנחנו נמצאים ב-2012.

שי חרמש: מתווה הגירעון יביא אותנו מתכנון שהיה 1 ל-2, פרופ' ברוורמן, נמצא היום ב-3.5..

שי חרמש: רבותיי, יש כסף להתחיל להוריד היום מכסים?

שי חרמש: מצד אחד מדברים איתי כרגע על דבר שלא מדברים עליו, על העלאת מע"מ שבוודאי היום לא יקרה, זה יקרה רק מחר, מצד שני מוותרים פה על 444 מיליון.

שי חרמש: חבר'ה, יד ימין, יד שמאל, חברו את שתי הידיים ובסופו של יום החקלאים יפסידו, היצרנים יפסידו, היבואנים ירוויחו, הרשתות ירוויחו והאזרח לא יראה מזה קדחת.

שי חרמש: אם יש לנו מילה לומר זה להגיד לא, ואם אי אפשר להגיד לא, אז בואו נדחה את הדיון בחודשיים.

שי חרמש: אתה יודע למה?

משה גפני: למה?

שי חרמש: נרוויח עוד חודשיים.

רוחמה אברהם-בלילא: אני מברכת על קיום הדיון הזה.

רוחמה אברהם-בלילא: אני חושבת שכאשר מדברים על הפחתות מאוד מאוד גדולות, מן הראוי שוועדת הכספים תמלא אחר אחד התפקידים שלה, וזה לפקח.

רוחמה אברהם-בלילא: אני היום בקואליציה.

רוחמה אברהם-בלילא: זה שאני בקואליציה לא אומר שאנחנו לא צריכים לפקח על העבודות של כולם.

רוחמה אברהם-בלילא: אני גם מברכת על ועדת קדמי.

רוחמה אברהם-בלילא: קראתי את חלקו של הדוח.

רוחמה אברהם-בלילא: אני נמצאת בתחושה שהנייר סובל הכל.

רוחמה אברהם-בלילא: מצד אחד מדובר בתכנית שעל פניו נראית מצוינת – הפחתות מסים.

רוחמה אברהם-בלילא: .

רוחמה אברהם-בלילא: שי הזכיר פה את המספרים כך או אחרת, אבל התכנית הזאת מדברת על מצב המשק של היום.

רוחמה אברהם-בלילא: אנחנו לא יכולים להסתיר את עצם העובדה שתקציב 2013 הולך להיות מאוד מאוד קשה.

רוחמה אברהם-בלילא: מדובר בקיצוץ של 17 מיליארד שקלים לשנה אחת.

רוחמה אברהם-בלילא: אני לא יודעת אם הממשלה והאוצר ירצו להביא קיצוץ נרחב ויהיה תקציב דו-שנתי.

רוחמה אברהם-בלילא: עלינו, חברי הקואליציה, מוטלת האחריות לבוא ולתת את ידנו לקיצוץ של כ-30 מיליארד שקל.

רוחמה אברהם-בלילא: מאיפה?

רוחמה אברהם-בלילא: נכון שמדובר בהפחתת מסים, נכון שההפחתה הזאת גם כרוכה בהסכמי סחר עם מדינות כאלו ואחרות שהן כרגע לא נמצאות על הפרק..

רוחמה אברהם-בלילא: התכנית יפה.

רוחמה אברהם-בלילא: .

שי חרמש: ואם יהיו, נברך.

שי חרמש: אין בעיה.

רוחמה אברהם-בלילא: מכיוון שמדובר בתכנית מאוד מקיפה, מאוד נרחבת.

רוחמה אברהם-בלילא: .

רוחמה אברהם-בלילא: גם לאור העובדה שהתקציב אוטוטו בעוד חודשיים יונח לפתחנו, אני חושבת שסוף מעשה במחשבה תחילה.

רוחמה אברהם-בלילא: אני חושבת שמאוד חשוב שוועדת הכספים תאשר את הסוגיה הזאת.

רוחמה אברהם-בלילא: בכל מה שקשור למכס ומס קנייה.

רוחמה אברהם-בלילא: שני המכסים האלה הם מכסים עקיפים שמשולמים בדרך כלל על ידי המעמד הבינוני והאוכלוסיות החלשות.

רוחמה אברהם-בלילא: זאת עובדה.

רוחמה אברהם-בלילא: האוכלוסיות האלו לא יכולות לגלגל את המס העקיף על ביגוד, על אוכל, על שום דבר.

רוחמה אברהם-בלילא: הן משלמות את זה באופן כמעט ישיר.

רוחמה אברהם-בלילא: ראש הממשלה אמר שאם זה אומר גע גע וזה הולך כמו זה, אז זה האיום האירני.

רוחמה אברהם-בלילא: אני אומרת שיש פה עשן ואי אפשר לא לראות את האש.

רוחמה אברהם-בלילא: כאשר יש כותרות כאלו ואחרות בעיתונים על כוונה כזאת או אחרת להעלות את המע"מ ב-17%..

רוחמה אברהם-בלילא: אתה הבוקר אמרת שדיברת עם שר האוצר.

רוחמה אברהם-בלילא: .

משה גפני: לא, אמרתי שאין החלטה במשרד האוצר.

רוחמה אברהם-בלילא: אני אומרת בד בבד.

רוחמה אברהם-בלילא: אנחנו הולכים להפחתה של מכס, בואו על כל אותם מוצרים שאנחנו הולכים להפחית מכסים נקבע שלא תהיה העלאת מע"מ.

רוחמה אברהם-בלילא: אפשר לקבוע איזו שהיא התניה כך שלא נקבל את זה בדלת האחורית, או שנבטל בכלל את המע"מ על המוצרים האלה שמתכוונים להפחית להם את המכס.

רוחמה אברהם-בלילא: נאמר פה מקרב הנציגים שהציגו את דוח קדמי, שהם לא בטוחים שההפחתה תביא לירידת מחירים.

רוחמה אברהם-בלילא: הם רק מקווים.

רוחמה אברהם-בלילא: אין פה דבר בטוח שבא אומר לי שחור על גבי לבן שזה המהלך וזאת התוצאה.

רוחמה אברהם-בלילא: אני חושבת שצריך שיהיה מתוך ועדת הכספים מעקב צמוד על היבואנים, על המפעלים כך שבאמת תיווצר סיטואציה שהולכים להפחתת מחירים, לא שתיווצר סיטואציה כפי שבזמנו אני זוכרת האשימו אותנו שקדימה הסירה את הפיקוח על מוצרי הלחם.

רוחמה אברהם-בלילא: מה קרה?

רוחמה אברהם-בלילא: הייתה תחרות?

רוחמה אברהם-בלילא: לא, היה מונופול.

רוחמה אברהם-בלילא: הייתה תחרות על מחירי הקוטג'?

רוחמה אברהם-בלילא: לא, היה איזה שהוא מונופול והמחירים עלו ב-80%.

רוחמה אברהם-בלילא: זה מה שהביא ליותר תשלומים וליותר יוקר מחייה.

רוחמה אברהם-בלילא: אני גם אומרת, ונגעת בזה בהרחבה, שמהדוח עצמו עולה חשש, ונמצאים פה ועדי עובדים, שכל הסוגיה של הפחתת המכסים תפגע ביצור המקומי והדבר יביא לסיטואציה ישירה ופגיעה ישירה בעובדים, בכל אותם מפעלים שמייצרים כחול לבן.

רוחמה אברהם-בלילא: גם שי נגע בזה במעט.

רוחמה אברהם-בלילא: אני חושבת שבד בבד כבר נגענו בסוגיה אחת של מפעל פרי הגליל.

רוחמה אברהם-בלילא: אני חושבת שאם תהיה הפחתה כזאת, יעמדו בפנינו מפעלים כאלה בשרשרת.

רוחמה אברהם-בלילא: משרד התמ"ת צריך לבוא אלינו עם תכנית מקיפה לסיוע לאותם מפעלים.

רוחמה אברהם-בלילא: אני לא רואה את זה כרגע.

רוחמה אברהם-בלילא: אני לא רואה איך הסוגיה של הפחתת המכסים לא פוגעת באותם מפעלים, הכל במידה ואנחנו רוצים לשמור על התעשייה המקומית.

רוחמה אברהם-בלילא: אני חושבת שגם פה אחת החובות שלנו היא לוודא שלפני שאנחנו הולכים ונותנים את ידנו להפחתה מאוד מאוד משמעותית שנראית מצוין, הכל בסדר ואני לא שוללת אותה, תהיה בהקבלה תכנית סיוע למפעלים כחול לבן.

רוחמה אברהם-בלילא: כמובן שאנחנו נציין אותם.

רוחמה אברהם-בלילא: אני רוצה לגעת בסוגיה של פערי התיווך מכיוון שבעיני היא מאוד מאוד משמעותית.

רוחמה אברהם-בלילא: כשאני מסתכלת על החתך ועל הזוגות הצעירים, אחד הדברים שמאוד משמעותיים בקרב הזוגות הצעירים זה מוצרי תינוקות.

רוחמה אברהם-בלילא: אדוני היושב-ראש, אתה מכיר את זה טוב מאוד.

רוחמה אברהם-בלילא: למה לא לבדוק את כל פערי התיווך על כל מוצרי התינוקות, ביניהם מטרנה, טיטולים?

רוחמה אברהם-בלילא: תבדקו מה פערי התיווך שם.

רוחמה אברהם-בלילא: אולי שם ניתן להוזיל את יוקר המחייה, לא רק בסוגיה.

רוחמה אברהם-בלילא: .

רוחמה אברהם-בלילא: הייתה פרשת האגיס.

רוחמה אברהם-בלילא: אני חושבת שבמשרד התמ"ת הוועדה שלכם חייבת לקבוע רשימה של 100 מוצרי יסוד שתהיה מחויבת בכל בית בישראל, שתתנו לה קדימות, שהמשרד יפקח שהמחירים האלה בפערי התיווך לא עולים על המחירים שתקבעו, שאף אחד לא יוכל לשחק בפערי התיווך, שרשתות השיווק ישימו את אותם מוצרים במדפים הקדמיים ולא במדפים האחוריים.

רוחמה אברהם-בלילא: זה דברים שהם א', ב' בתורה של הפחתת יוקר מחיה, אם באמת רוצים לעשות את זה.

רוחמה אברהם-בלילא: אם רוצים לבוא אלינו בסיסמאות, אז הנייר סובל הכל.

רוחמה אברהם-בלילא: אדוני היושב , כמדומני, לוועדת הכספים יש הצעת חוק שכל חברי הועדה חתומים עליה.

רוחמה אברהם-בלילא: היא מדברת על כל סוגיית ההפחתות.

רוחמה אברהם-בלילא: גם ההפחתות מחויבות לעבור דרך ועדת הכספים.

רוחמה אברהם-בלילא: אם זה לא יבוא בהצעה פה, אולי אתה ואנחנו נשקול שהצעת החוק הזאת תועבר על ידי ועדת הכספים.

פניה קירשנבאום: אני מנסה לגלות לעצמי מה היא המטרה הסופית של כל ההורדה של המכסים.

פניה קירשנבאום: אני מחלקת את זה למספר שורות.

פניה קירשנבאום: אצלנו הפגיעה בחלשים היא הכותרת.

פניה קירשנבאום: בכל תחום שתיקח נראה שהרבה יותר קל לקחת מהחלשים.

פניה קירשנבאום: אם נוריד את המכסים נפגע ביצרנים החלשים, נפגע במפעלים החלשים.

פניה קירשנבאום: אם נוריד את הטונה ב-30 אגורות או בחצי שקל, השאלה אם יהיו עוד אנשים שירשו לעצמם לקנות את הדברים האלה כשהם ייזרקו החוצה ויהיו מובטלים.

פניה קירשנבאום: אנחנו נלך להלוואות בנקאיות וחוץ בנקאיות.

פניה קירשנבאום: לכל העסקים הקטנים והבינוניים אין כמעט אפשרות לקחת הלוואה, למרות שהם אלה שמחזירים את ההלוואות.

פניה קירשנבאום: אנחנו ניתן הלוואת ענק לרשתות - אני לא רוצה להשתמש במילה "טייקונים" – ולמפעלים ענקיים שכשהם נופלים הם לא מחזירים את זה.

פניה קירשנבאום: אנחנו ניתן לפי חוק עידוד השקעות הון תמיכות.

פניה קירשנבאום: אנחנו ניתן להם אפשרות להוציא כסף ממדינת ישראל בלי לגבות מזה מס.

פניה קירשנבאום: אולי שם נחפש את הכסף.

פניה קירשנבאום: לא, אנחנו מחפשים את הכסף מתחת למנורה.

פניה קירשנבאום: אנחנו הולכים ומנסים לפגוע דווקא בחלשים.

פניה קירשנבאום: אני הייתי רוצה לראות פה את האוצר, אם זה רשות המסים, אם זה שוק ההון, את המדיניות של האוצר בכל תחום ותחום, לא להביא לנו את זה פרוס לחתיכות כשאנחנו לא רואים את כל העוגה ולא יודעים בסופו של דבר מה קורה.

פניה קירשנבאום: עכשיו מגלים לי ואומרים שאנחנו רוצים להוריד את יוקר המחייה.

פניה קירשנבאום: אני אספר לכם איך זה עובד.

פניה קירשנבאום: קודם כל נוריד את המכס ונהרוס את כל החקלאות, נהרוס את הרפתנים המסכנים שקמים ב-4:00 בבוקר.

פניה קירשנבאום: החלב היה הנושא הראשון שוועדת קדמי טיפלה בו.

פניה קירשנבאום: אחר כך, כשנהרוס, אלה יעלו את המחיר ונקבל את זה במחיר יותר גבוה כי כבר לא תהיה תחרות מקומית.

פניה קירשנבאום: אם נסתכל בכל המדינות של העולם נראה שהן מטפחות את התעשייה המקומית.

פניה קירשנבאום: אנחנו בדרך עקבית הורסים את התעשייה המקומית.

פניה קירשנבאום: אם מדברים על יוקר מחייה, אז יש שני מרכיבים עיקריים שקובעים את יוקר המחייה.

פניה קירשנבאום: זה דיור ודלק, לאו דווקא המוצרים על המדף.

פניה קירשנבאום: דיור ודלק הם באחריות של המדינה ובאחריות האוצר.

פניה קירשנבאום: אני לא רואה שבתחום הדיור המדינה הזאת עושה משהו.

פניה קירשנבאום: היא לא מוזילה את המגרשים, היא לא מאפשרת לזוגות צעירים לרכוש את הדירות.

פניה קירשנבאום: זה יוריד, לא ה-30 אגורות.

פניה קירשנבאום: זה יקל על המשפחה לשכור דירה, יקל על המשפחה לקנות דירה ויוריד מיוקר המחייה.

פניה קירשנבאום: לא המוצרים, לא החלב ולא הטונה.

פניה קירשנבאום: אולי החלב והטונה יאפשרו לעוד כמה משפחות להרוויח ולחיות בתקווה שהם יוכלו לרכוש את הדירה.

מרדכי חזיזה: אני חייב להגיד לך שאת כל כך צודקת.

מגלי והבה: היא בכלל לא צודקת.

מגלי והבה: אם היא הייתה צודקת היא הייתה באה לממשלה שהיא יושבת בה ומדברת על המדיניות.

מגלי והבה: צריך להפסיק את.

מגלי והבה: .

פניה קירשנבאום: למה אתה לא חושב שאנחנו עושים..?

מגלי והבה: כל אלה שיושבים פה מדברים ואחר כך מרימים את האצבעות.

מגלי והבה: כולם.

מגלי והבה: .

פניה קירשנבאום: אני לא..

ליה שמטוב: אתה עכשיו בקואליציה.

מגלי והבה: אני לא בקואליציה.

מגלי והבה: המפלגה שלי בקואליציה.

ליה שמטוב: אתה מדבר ואנחנו עושים.

מגלי והבה: אני לא מצביע עם הקואליציה.

מגלי והבה: אתם עושים?

מגלי והבה: על עליות המחירים אתם מצביעים.

מגלי והבה: האמת קשה כל כך?

פניה קירשנבאום: שאלתי אותם בוועדת קדמי אם הם ראיינו את היצרנים.

פניה קירשנבאום: הם אמרו שכן, בוודאי.

פניה קירשנבאום: בתשובה לבג"ץ כתוב מפורשות שלא הומצא לוועדה חומר כתוב.

פניה קירשנבאום: הם דנו על הכל בעל-פה, הם התייחסו בעל-פה לכל הנתונים.

פניה קירשנבאום: לא היו אסמכתאות, לא היה חומר כתוב, לא היה שום דבר.

פניה קירשנבאום: אני מסכימה לגמרי שהתחום של הרגולציה והתחרותיות זה התחום שצריך לטפל בו.

פניה קירשנבאום: כשקמה המחאה החברתית ועלה הנושא של הקוטג', אז פתאום הקוטג'.

פניה קירשנבאום: .

פניה קירשנבאום: נכון, הורידו את המחיר, אבל זה לא רק קוטג', יש עוד אלפי מוצרים שנמצאים על המדפים שגם שם אם הייתה רגולציה כמו שצריך ובדיקה של התחרותיות של הרשתות ואולי שבירה של ההיררכיות - זה שייך לוועדת הריכוזיות, שאני לא יודעת איפה זה מתמסמס עכשיו - אז אולי היינו יכולים להוריד את המחירים גם בדיור.

פניה קירשנבאום: רוחמה נגעה בנושא של התקציב ואיימה פה בקיצוץ של 30 מיליארד.

פניה קירשנבאום: אני קודם כל רוצה להבין מאיפה נובע גירעון של 30.

פניה קירשנבאום: אני יודעת שיש גרעון, ואני יודעת מאיפה חלקו נובע, אבל ה-30 מיליארד זה עוד רחוק.

פניה קירשנבאום: אני רוצה לדעת האם זה לא איום סרק של האוצר, שבא אלינו עם שוט כדי שנתנהג כמו ילדים טובים כי אחרת הם יביאו לנו לפה את הקיצוצים.

פניה קירשנבאום: אני עדיין רוצה לדון על זה בוועדה.

פניה קירשנבאום: יש בפנינו עוד הרבה החלטות.

פניה קירשנבאום: לא יאיימו עלי בגירעונות של 30 או של 20 מיליארד, איך נבנה ועל איזה בסיס נבנה הגירעון.

פניה קירשנבאום: אני רוצה לראות.

פניה קירשנבאום: לפני זה שיפסיקו לוותר לכל הגדולים במיסוי ובכל דבר, רק אחר כך יבואו לקטנים.

מרינה סולודקין: מס על ירושות גדולות.

משה גפני: היה ברור שתגידי את זה.

משה גפני: אבישי, אתה הכלכלן ביננו.

משה גפני: אני נבהלתי מהדיון פה.

משה גפני: לא התכוונתי לכזה דיון.

משה גפני: אנחנו צריכים לפעול בכמה מישורים.

משה גפני: צריך לפעול במישור הזה של הפחתת מחירים בדלק, במים ובכל הדברים האלה.

משה גפני: הממשלה עושה פה צעד נכון בעיקרון הזה שהולכים להוריד מכסים על מנת שהמחירים ירדו.

משה גפני: זה עוד הליך שצריך לעשות אותו.

משה גפני: אני באמת מתלבט בעניין הזה, כי אני נגד פגיעה בעובדים ונגד פגיעה במפעלים חלשים, מה שהחברים והחברות אמרו.

משה גפני: מה אתה אומר?

משה גפני: תעשה לי טובה, תכניס את זה לאיזון.

משה גפני: לא התכוונתי לכזאת אופוזיציה.

קריאה: מה שנקרא עלייה וקוץ בה.

משה גפני: אני הייתי בטוח שנהיה על איזה משהו בינוני מאוזן.

משה גפני: פתאום התקפה כזאת.

משה גפני: זה מה שקורה כשיש קואליציה גדולה, דרך אגב.

אבישי ברוורמן: קואליציה גדולה היא קואליציה חלשה.

משה גפני: שכחתי, אתה לא בקואליציה.

אבישי ברוורמן: מבחינה היסטורית כל ההחלטות הגדולות בישראל התקבלו על ידי קואליציות מאוד קטנות, על ידי מנהיגות שחתכה.

אבישי ברוורמן: אני רוצה להתייחס בקצרה ל-3 הנקודות, גם לדברים של כבוד היושב-ראש.

אבישי ברוורמן: מילה אחת.

אבישי ברוורמן: אני רואה שיש פה אנשים, כמו אמיר חייק שמתעסק בדברים, הממונה על התקציבים והרבה מאוד אנשים שהם בקיאים.

אבישי ברוורמן: אני רוצה רק לתקן דבר אחד לגבי הנושא של מכסים.

אבישי ברוורמן: הייתה תקופה בישראל שהיו מכסים על כל דבר ועלה העניין שצריך להגביר את התחרותיות.

אבישי ברוורמן: אחד הדברים שלמדנו במסחר הבינלאומי זה שהגישה הפשטנית של להשוות את המחירים המקומיים למחירים הבינלאומיים וכולם יהיו מאושרים היא גישה שבסיסה בטעות.

אבישי ברוורמן: אם סין, טיוואן ויפן היו מתנהגות ככה הן היו היום מדינות כמו אפריקה שמייצרות את המוצרים הכי גרועים.

אבישי ברוורמן: יש מקום למכסים, השאלה מי נפגע, מתי נפגע.

אבישי ברוורמן: יש מקום להוריד מכסים.

אבישי ברוורמן: צריך לדון בכל מקום מה קורה בסיפור הזה.

אבישי ברוורמן: אחת מהתרומות שלי לשירותי הבנק הבינלאומי היה לתת מודלים יותר רחבים לגבי השפעה.

אבישי ברוורמן: הגישה הפשטנית הזאת איננה נכונה.

אבישי ברוורמן: עכשיו אני מתייחס לנקודה העיקרית.

אבישי ברוורמן: נתחיל דווקא מהפרט של הטונה, אחר כך נכליל.

אבישי ברוורמן: במקרה של הטונה ראיתי הרבה מאוד עבודות בנושא.

אבישי ברוורמן: כמו שאמרו חבריי כאן - שי, רוחמה וכו' - שבמידה ויש שוני, שגם זה לא ברור, הרווח לצרכנים בטל ב-60.

אבישי ברוורמן: הרושם הוא שאין פה רווח מבחינת הצרכנים.

אבישי ברוורמן: ראיתי פה מספר עבודות.

אבישי ברוורמן: לא נראה לי שיש כאן את הבשורה הגדולה.

אבישי ברוורמן: מדינת ישראל צריכה להבין דבר מאוד מאוד פשוט.

אבישי ברוורמן: התבטאנו בזה כבר לפני שנה.

אבישי ברוורמן: אמרתי לפני שנה כאן בוועדה הזאת שלדעתי גוש האירו יתפרק.

אבישי ברוורמן: אני עדיין, לצערי, בדעה הזאת, למרות כל המאמצים.

אבישי ברוורמן: אנחנו ניכנס למשבר כלכלי מאוד חמור באירופה אם הוא יתפרק, לא יתפרק.

אבישי ברוורמן: הוא ישפיע מאוד על הכלכלה הישראלית ועל התעסוקה, כולל המיתון בארצות הברית.

אבישי ברוורמן: במצב כזה שממילא התעסוקה בארץ תיפגע ויתחילו לסגור מפעלים, הייתי מצפה דבר ראשון – את מה שאני לא רואה כלל, ופניה הדגימה את זה בצורה ברורה - משר האוצר שיביא מדיניות כוללת.

אבישי ברוורמן: אני רוצה לראות פעם אחת שקיפות.

אבישי ברוורמן: גם אני שמעתי פעם 30 מיליארד, פעם 40 מיליארד, פעם 18 מיליארד.

אבישי ברוורמן: אני רוצה לדעת כמה היו הגידולים בהוצאות הביטחון.

פניה קירשנבאום: על איזה בסיס בכלל הגירעון?

אבישי ברוורמן: אין פה מספרים.

אבישי ברוורמן: מה שעושים זאת הצורה התרבותית הישראלית הידועה.

אבישי ברוורמן: לכל אחד יש את עיתונאי החצר שלו.

אבישי ברוורמן: אחד כותב במעריב, אחד בדה-מרקר, אחד בידיעות נותן את הספין כדי לראות מה תהיה התגובה.

אבישי ברוורמן: אין שר בישראל, אין שקיפות, אין מדיניות.

אבישי ברוורמן: דבר ראשון שאני רוצה לראות כרגע הוא את גודל הגירעון.

אבישי ברוורמן: אם הוא נובע מהוצאות ביטחון אדירות וכו' ברור לחלוטין שכל המדיניות שנעשית כאן היא לפגוע במעמד הבינוני, בעסקים הקטנים ובקבוצות החלשות.

אבישי ברוורמן: דוח קדמי הוא דבר קטן.

אבישי ברוורמן: הדבר המרכזי זו בעיית הריכוזיות.

אבישי ברוורמן: אני חשבתי שאם מורידים קצת מכסים העסק מתחיל להיות תחרותי.

אבישי ברוורמן: בעיית הריכוזיות בישראל היא בעיה חמורה.

אבישי ברוורמן: כבר אמרנו שאם אתה יוצא לברלין וציריך.

אבישי ברוורמן: .

אבישי ברוורמן: אני חוזר עכשיו מפורטוגל.

אבישי ברוורמן: הייתי בחופש בפורטוגל, חגגתי את הנישואים שלי.

אבישי ברוורמן: רבותיי, אם אני משווה את המחירים לכאן זה בכלל לא באותו סדר גודל.

אבישי ברוורמן: אני מדבר על ברלין וציריך.

אבישי ברוורמן: הבעיה היא קודם כל ריכוזיות אדירה.

אבישי ברוורמן: הדבר האחרון שהייתי עושה היום לגבי הטונה זה הדברים האלה.

אבישי ברוורמן: להתחיל בתקופה של משבר כלכלי גדול עם אבטלה גדולה להוריד ללא אבחנה מכסים עכב בעיית הריכוזיות זה דבר שלא יחלחל לצרכן.

אבישי ברוורמן: אני רוצה להגיד דבר אחרון לגבי הגירעון.

אבישי ברוורמן: אני, לצערי, קורא את העיתונים.

אבישי ברוורמן: לא שאני נהנה, אבל מכיוון שאתה חייב לקבל איזו שהיא אינפורמציה כי מהאוצר אנחנו לא מקבלים את האינפורמציה.

אבישי ברוורמן: .

אבישי ברוורמן: לך יש שיחות פרטיות, לכן אתה קרוב לגבורה.

אבישי ברוורמן: לנו לא.

אבישי ברוורמן: אני מוכרח להגיד את מה שלצערי אמרתי פה בישיבה לפני שבועיים.

אבישי ברוורמן: מדיניותו של שר האוצר היא כישלון מתמשך.

אבישי ברוורמן: הוא ממשיך באותה מדיניות, לפי כל הכותרות שראיתי ביום האחרון, של לתת הטבות לעשירון העליון, לתאגידי הענק.

ציון פיניאן: מה שאתה אומר זה ספינים שאתה שומע.

אבישי ברוורמן: מי שמשלם את המחיר זה העסקים הקטנים.

אבישי ברוורמן: יושב פה יהודה טלמון.

אבישי ברוורמן: אנחנו מדברים על העסקים הקטנים והבינוניים.

אבישי ברוורמן: לא רק על מגבלות האשראי שדיברה עליהן פניה, אלא על כך שהתרומה שלהם לכלכלה הישראלית היא הנמוכה ביותר מכל מדינות המערב עכב הריכוזיות והתאגידים.

אבישי ברוורמן: מי שמשלם זה הקבוצות החלשות.

אבישי ברוורמן: אני מצפה משר האוצר שלא ישלח את הפקידים החרוצים והנחמדים שתפקידם לתת מנטרות מסוימות, אלא שיבוא ויציג כאן פעם אחת.

אבישי ברוורמן: יש משבר כלכלי באירופה.

אבישי ברוורמן: בשנתיים הבאות תהיה ירידה משמעותית בצמיחה בישראל.

אבישי ברוורמן: אני רוצה לראות מה התחזית שלו לגבי הגירעון, אני רוצה לראות מה הן הוצאות הביטחון, אני רוצה להבין מדוע הוא הולך להצעה הקלה.

אבישי ברוורמן: ההמלצה של קרן המטבע היא תמיד מאוד פשוטה.

אבישי ברוורמן: איפה הכי קל לאסוף מסים?

אבישי ברוורמן: ממס עקיף.

אבישי ברוורמן: סוגרים את הגירעון.

אבישי ברוורמן: הוצאות ביטחון זה בסדר, אין מגבלה, לא בודקים את זה, אין בקרה.

אבישי ברוורמן: אני מצפה משר האוצר שיבוא ויציג מדיניות, כי כרגע כל מה שהוצג כאן פוגע בעובדים, בקבוצות החלשות ומחזק את הקבוצות החזקות.

שכיב מוראד שנאן: אין מישהו מסביב לשולחן הזה שמתנגד להורדת המחירים לצרכן, אבל אם הורדת המחירים הזאת תביא לכל התוצאות הנכונות שפניה, רוחמה ושי דיברו עליהן.

שכיב מוראד שנאן: .

שכיב מוראד שנאן: כשאתה בסוף מנסה לקבל איזון מהפרופסור, אתה יוצא הרבה יותר לא מאוזן.

שכיב מוראד שנאן: אני מבקש שמשרד האוצר – אני מצטרף למשפט האחרון של אבישי - יבוא לפה וייתן לנו לא רק את רמת המקרו, אלא גם את רמת המיקרו, מי אמור להינזק, מי אמור להרוויח וכיצד אנחנו יוצאים מכל הסיפור הזה.

גאלב מג'אדלה: אדוני היושב-ראש, אני אציע לך הצעה קצת שונה.

גאלב מג'אדלה: מה אתם מתפלאים על שר האוצר, על פקידי האוצר, על קובעי המדיניות?

גאלב מג'אדלה: למה שלא תקראו לילד בשמו?

גאלב מג'אדלה: זאת מדיניות של ראש הממשלה.

גאלב מג'אדלה: יש לו אידיאולוגיה, יש לו תפישת עולם שהוא ממשיך לקדם של לחזק את העשירים ולהחליש את החלשים.

גאלב מג'אדלה: הוא רוצה שנעבוד אצל העשירים כמו שהיה במצרים לפני 150 שנה.

גאלב מג'אדלה: זאת האמת.

גאלב מג'אדלה: בשביל מה אתם אומרים שר האוצר, פקידי האוצר, ועדת קדמי?

גאלב מג'אדלה: ועדת קדמי לא דנה בריכוזיות, היא לא התייחסה לנושא הזה, היא דילגה עליו.

גאלב מג'אדלה: לא היו לה מסמכים, לא היה לה שימוע.

גאלב מג'אדלה: תקרא לילד בשמו.

גאלב מג'אדלה: זאת מדיניות של ראש הממשלה.

גאלב מג'אדלה: תפישת העולם שלו היא להעשיר את העשירים ולהחליש את החלשים.

גאלב מג'אדלה: מה אתם משחקים פה משחקים?

גאלב מג'אדלה: מה אתם רוצים משר האוצר?

גאלב מג'אדלה: מה אתה רוצים מהפקידים?

גאלב מג'אדלה: תקרא לילד בשמו.

גאלב מג'אדלה: למה אתם מפחדים להגיד שזה ראש הממשלה?

גאלב מג'אדלה: בגלל שיש לו קצת פופולאריות?

גאלב מג'אדלה: בגלל שמחאו לו כפיים בקונגרס?

עמיר פרץ: בגלל הכתבה ב"טיים".

גאלב מג'אדלה: בגלל ה"טיים"?

גאלב מג'אדלה: תקראו לילד בשמו.

גאלב מג'אדלה: שלא יבואו אלה שיושבים בקואליציה כדי להסביר לנו כמה המצב רע אצל החלשים.

גאלב מג'אדלה: אנחנו יודעים את זה מצוין.

גאלב מג'אדלה: אני לא צריך את ההסברים האלה.

גאלב מג'אדלה: אני הייתי 25 שנה תחת קו העוני.

גאלב מג'אדלה: אני בן בכור במשפחה של 14 ילדים.

גאלב מג'אדלה: אף אחד לא יספר לי על העוני במתמטיקה, באריתמטיקה, באידיאולוגיה או בתאוריה.

גאלב מג'אדלה: הייתי שם 25 שנה.

גאלב מג'אדלה: עבדנו קשה בשביל לעלות מתחת לקו העוני.

גאלב מג'אדלה: בא נתניהו עם המדיניות שלו והוריד את כולם אל מתחת לקו העוני.

גאלב מג'אדלה: 40% מאוכלוסיית המדינה מתחת לקו העוני.

גאלב מג'אדלה: מדינה עשירה ועם עני, איפה נשמע דבר כזה?

גאלב מג'אדלה: כל היום מספר לנו סיפורים על כך שהוא מציל אותנו מאיראן, על כך שהוא יעשה את מה שצריך כדי לשמור על העם היהודי.

גאלב מג'אדלה: שידבר קודם כל על האנשים שאין להם מה לאכול, על האנשים שעומדים בתור בשביל לאכול ארוחה חמה.

גאלב מג'אדלה: שיפסיק עם הקשקושים שלו.

גאלב מג'אדלה: תגידו לו את האמת.

גאלב מג'אדלה: תקראו לו לפה.

גאלב מג'אדלה: שר האוצר הופיע כאן בוועדת הכספים הכי הרבה מכל שרי האוצר שהיו במדינה.

גאלב מג'אדלה: אתה אמרת את זה.

משה גפני: נכון.

גאלב מג'אדלה: תביא לפה את ראש הממשלה.

גאלב מג'אדלה: תקרא לילד בשמו.

גאלב מג'אדלה: אתם שנמצאים בקואליציה תודיעו לו שאתם מצביעים נגד.

גאלב מג'אדלה: את זה אני מבין.

גאלב מג'אדלה: אל תספרו לי סיפורים, אל תטיפו לי מוסר, אל תדברו יפה.

גאלב מג'אדלה: תמשיכו בעקבות הדברים שלכם בהרמת היד.

גאלב מג'אדלה: תודיעו לקואליציה שאתם מצביעים נגד.

גאלב מג'אדלה: את זה אני רוצה לשמוע.

ציון פיניאן: אני רוצה להמשיך בנושא שגאלב סיים בו לגבי כך ששר האוצר נוכח בוועדת הכספים הכי הרבה מכל שרי האוצר בעבר.

ציון פיניאן: לא הייתי בעבר, זה הכל לפי מה שאני שומע.

ציון פיניאן: הוא לא רק מגיע לישיבות, אלא גם מתייחס לכל נקודה ונקודה.

ציון פיניאן: כל ההתייחסות שלנו לירידות ולעליות זה רק דרך התקשורת.

ציון פיניאן: אנחנו לא יודעים מה בדיוק הולך לקרות.

ציון פיניאן: בואו לא נתייחס לספינים עד שיבוא שר האוצר ויגיד ברחל בתך הקטנה איזה גזירות ואיזה הטבות.

ציון פיניאן: אני רק רוצה לגעת בנושא של הטונה.

ציון פיניאן: אם מה שהולכים להפחית מהמחיר של קופסת הטונה מסתכם באגורות ספורות, כאשר בשביל זה יצטרכו לפטר עשרות או מאות עובדים, זה לא כדאי.

עמיר פרץ: אדוני היושב-ראש, אין בכלל ספק שאנחנו מגיעים לנקודה שבה המחזוריות של העניין מתרחשת אחת למספר שנים.

עמיר פרץ: פעם אחת זה ב-4 שנים, פעם אחת זה ב-5 שנים.

עמיר פרץ: יש שני דברים שמנחים אותי כשאני אומר מה היא מדיניות כלכלית חברתית.

עמיר פרץ: אחד זה שאת המיליון דולר שנתת מתנת מס למישהו כבר לא תוכל לקחת.

עמיר פרץ: זה החלק הפחות עצוב מבחינתי.

עמיר פרץ: החלק העצוב הוא שאת שיעור המתמטיקה שלא נתת לילד לא תוכל להחזיר.

עמיר פרץ: לפעמים אומרים לגזור גזירות, להטיל חקיקה כזאת או אחרת.

עמיר פרץ: הבעיה היא שלילד שישב רעב לילה אחד, בעוד שנה גם אם יהיה לך כסף לתת לו שתי ארוחות הוא לא יוכל לאכול אותן.

עמיר פרץ: אני מדבר על ההשלכה על כל תחום ותחום.

עמיר פרץ: לעומת זאת, לצערי הרב, כל מי שנהנה מתקופת השפע בורח.

עמיר פרץ: אומרים שהסוסים ברחו מהאורווה וצריך להתפשר איתם.

עמיר פרץ: כפי שאני רואה בידיעות שהופצו ביממה האחרונה, כבר מכינים את הרקע בכך שאומרים שהחברות הבינלאומיות מאיימות שהן יבריחו הון החוצה אם לא יעשו להן הטבות מס כאלו ואחרות.

עמיר פרץ: בעיתון הארץ של הבוקר ראיתי שיש הסדר שמסתמן על כך שאומרים שהן יצטרכו לשלם חלק, על חלק יכפרו להן וכו'.

עמיר פרץ: אני לא רוצה להיכנס למשמעויות הכלכליות.

עמיר פרץ: יכול להיות שיש מקום לתת הטבות לחברות בינלאומיות, כל זאת בתנאי שאתה מקים תעשייה, מקים מקומות עבודה, דברים שנראים לעין.

עמיר פרץ: אין לי בעיה שמחר יתנו הטבה שמשקמת ישוב שלם, משקמת אזור שלם, משנה את תמהיל התעסוקה בישובים שונים.

עמיר פרץ: אף פעם עוד לא נפתרה השאלה המרכזית לגבי הגורם שגורם לאדם להתיישב במקום כלשהו, האם מקור התעסוקה שלו או איכות החיים שלו.

עמיר פרץ: מה בא קודם?

עמיר פרץ: האם אדם מחליט שהוא הולך לגור במקום מסוים בגלל החינוך של ילדיו ומעדיף לנסוע שעה לעבודה, או שהוא מגיע ליישוב מסוים כי שם הוא ירוויח עוד 2000,3000 שקל ויש לו סיכוי לקנות דירה?

עמיר פרץ: מה שקורה לאחרונה, לצערי הרב, זה ממש מן היערכות, הכנה של דעת הקהל לקראת הגזירות הצפויות.

עמיר פרץ: אני חושב שאתה, אדוני היושב-ראש, עברת כאן 4 שנים של שפע.

עמיר פרץ: שר האוצר בא כל הזמן והצהיר כמה אנחנו עשירים, כמה צריך לשמור לימי חורף קשים שיגיעו.

גאלב מג'אדלה: סגריר.

עמיר פרץ: אני מדבר על ימי חורף קשים שיגיעו.

עמיר פרץ: ששר האוצר יגיד לנו איפה כל מה שהוא שמר.

עמיר פרץ: אנחנו הסכמנו ללכת למדיניות שבסופו של דבר יהיו מספיק רזרבות כדי להגן על הדברים הבסיסים המינימאליים שאדם בישראל זקוק להם.

עמיר פרץ: אני לא רוצה להיכנס לשורה של נושאים.

עמיר פרץ: ברור שהמסים העקיפים הם הדגל.

עמיר פרץ: ברגע שאתה מעדיף להעלות מיסים עקיפים הטלת בעצם מס ישיר על הקבוצות החלשות ביותר.

עמיר פרץ: אנחנו יודעים איפה עיקר התשלומים כאשר יש מסים עקיפים מאוד גדולים.

עמיר פרץ: זה נכון במסים שקשורים לאנרגיה, במסים שמעלים את עלויות הייצור וכו'.

עמיר פרץ: אני חושב, אדוני היושב-ראש, שצריך לדרוש מהאוצר שיודיע לך כיושב-ראש ועדת הכספים אם יש תקציב דו שנתי או תקציב חד שנתי.

עמיר פרץ: אני מאמין שלשנת בחירות יש השפעה.

עמיר פרץ: 94 חברי כנסת צריכים להיבחר.

עמיר פרץ: כל מהלך של חבר כנסת ייבחן עכשיו בעיני הציבור.

עמיר פרץ: אתה, ברוך ה', מסודר.

עמיר פרץ: יש לך את חכמי התורה.

עמיר פרץ: הם יחליטו.

עמיר פרץ: ממילא הפריימריז לא משפיעים עליך.

עמיר פרץ: אני מעריך שמתוך 94 חברי כנסת בקואליציה, לפחות 60 או 65 ח"כים תלויים בדעת הקהל.

עמיר פרץ: .

משה גפני: כולם תלויים.

עמיר פרץ: .

עמיר פרץ: .

עמיר פרץ: ומה יחשוב עליהם הציבור.

עמיר פרץ: אני מציע לקואליציה לא לזלזל בזה, כי מה שיקרה בדיוני התקציב האלה ישפיע בכל מקרה על גורלם האישי של חברי הכנסת, לא משנה אם תהיה הקדמת בחירות או לא.

עמיר פרץ: בכל מקרה הבחירות מתקיימות ב-2013.

עמיר פרץ: כל אחד שאיבד את השיעור שהיה בשעת אחר הצהריים לילד שלו ומחר יפגוש חברי כנסת, לא יבחין בין אם הם בממשלה או לא ממשלה ומיד יכלה את זעמו בהם.

עמיר פרץ: אם מחר יקצצו בקצבאות הילדים, יפגעו בקצבאות חד-הוריות ויפגעו במערך הבריאות שהוא לפני קריסה.

עמיר פרץ: .

עמיר פרץ: אני לא יודע אם מישהו ביקר בשנים האחרונות בבתי חולים.

עמיר פרץ: זה מדהים, זה מפחיד.

אורלי לוי אבקסיס: במיוחד בפריפריה.

עמיר פרץ: נכנסתי לברזילי לפני 10 ימים.

עמיר פרץ: האחות אומרת לי, תשמע, לא נעים לי, אבל בעולם השלישי יש תנאים טובים יותר.

עמיר פרץ: מישהו מחברי הכנסת חושב שכשהוא יבוא להסתובב כדי לזכות באמון, לא יטיחו בפניו את העניין הזה?

עמיר פרץ: אדוני היושב-ראש, אני מציע שתעביר מסר כאשר מגבשים עכשיו את התכנית באוצר לגבי כך שאלה שאכלו מלוא החופניים בשנים האחרונות ישלמו.

עמיר פרץ: על אלה שעמלו קשה ובקושי הצליחו להתקיים אנחנו צריכים להגן ללא שום פשרות.

אורלי לוי אבקסיס: תודה לך, אדוני היושב ראש.

אורלי לוי אבקסיס: זה גם דיון שהיה במליאה.

עמיר פרץ: אני מצטרף להצעתו של חבר הכנסת גאלב מג'אדלה.

עמיר פרץ: אני חושב שראש הממשלה נושא בתואר – הוא אושר בכנסת - של שר על לענייני כלכלה.

עמיר פרץ: הוא בחר לעצמו את התואר הזה.

עמיר פרץ: יש לך את כל הזכות החוקית להזמין אותו להופיע בפנינו.

משה גפני: הייתה ישיבה אצל ראש הממשלה.

משה גפני: הוא יהיה מוכן לישיבה נוספת.

קריאה: עד אז נפסיק את הכל.

אורלי לוי אבקסיס: אדוני היושב-ראש, נאמרו פה דברים שעם רובם אני מסכימה.

אורלי לוי אבקסיס: אמרת שלא באנו לכאן כדי להגיד מה לא בסדר אלא מה בסדר.

אורלי לוי אבקסיס: אני חושבת שזאת חוצפה שאנחנו צריכים למצוא פתרונות למשרדי הממשלה המאוד מנופחים בפקידים שכל תפקידם זה למצוא את החלופות הרלוונטיות.

אורלי לוי אבקסיס: כשאנחנו מדברים על הורדת המכסים, מה בעצם באנו לפתור?

אורלי לוי אבקסיס: שעלות יוקר המחייה של אותו אדם, של אותו צרכן תרד.

אורלי לוי אבקסיס: בתמ"ת נדרשו למצוא איזה שהוא פתרון יצירתי.

אורלי לוי אבקסיס: הם עוד לא יצירתיים.

אורלי לוי אבקסיס: הדבר הראשון והמתבקש הוא להוריד את המכסים.

אורלי לוי אבקסיס: צריך לזכור שהחוליה הראשונה בשרשרת, כמו לדוגמה אותם רפתנים, היא היחידה המפוקחת מבחינת מחיר, מה מותר לה לגבות וכדומה.

אורלי לוי אבקסיס: לא שם שורש הבעיה, אבל תהיה שם שורש הפגיעה.

אורלי לוי אבקסיס: כל התעשייה המקומית תפגע.

אורלי לוי אבקסיס: כשאנחנו מנסים לפתור את זה מבחינת עלות מול תועלת.

אורלי לוי אבקסיס: .

אורלי לוי אבקסיס: אני מסתכלת על הורדת המכסים האלו בצורה כזאת של הפסד של הכנסות למדינה בסביבות ה-440 מיליון שקלים.

אורלי לוי אבקסיס: אם אנחנו מוותרים על הכנסות של 440 מיליון שקלים בשנה ולא מבטיחים את המטרה שלשמה התכנסנו, אז לא עשינו כלום, רק ויתרנו ונתנו בצורה פילנטרופית למי שכבר יש לו.

אורלי לוי אבקסיס: אם אנחנו לא מבטיחים את גלגול ההטבה הזאת לצרכן לא עשינו בכך דבר.

אורלי לוי אבקסיס: השאלה היא בטווח הזה של ה-440 מיליון שקל, מה ביכולתנו מבחינת ממשלה לעשות, או מה הן החלופות.

אורלי לוי אבקסיס: משרד התמ"ת לא הציג לנו מה החלופות בעלות הזאת של 440 מיליון שתבטיח את הגלגול של ההטבה לצרכן.

אורלי לוי אבקסיס: אני אתן לך דוגמה.

אורלי לוי אבקסיס: אני אמא לילדים קטנים.

אורלי לוי אבקסיס: יש לי ילד בן 5.

אורלי לוי אבקסיס: הוא עדיין לא בחוק חינם, אבל הוא יהיה בשנה הבאה.

אורלי לוי אבקסיס: אני משלמת עליו למעלה מ-1400 שקל בחודש.

אורלי לוי אבקסיס: עכשיו מסתבר שאנחנו נכנסים לחוק חינוך חינם.

קריאה: חובה.

אורלי לוי אבקסיס: חובה חינם.

משה גפני: באיזה יישוב?

אורלי לוי אבקסיס: בקיבוץ מסילות.

אורלי לוי אבקסיס: זה אחד מהדברים.

אורלי לוי אבקסיס: אנחנו התבשרנו שאנחנו אמורים להיכנס.

אורלי לוי אבקסיס: במקביל אנחנו מקבלים מכתב מאחראית החינוך שהולך לעלות לנו התשלום החודשי בעוד 100,200 שקל.

אורלי לוי אבקסיס: מה קרה?

אורלי לוי אבקסיס: הם מקבלים הטבות מהממשלה והממשלה - זה עולה מיליארדים - לא הבטיחה את הגלגול.

אורלי לוי אבקסיס: פניתי לשר החינוך בנושא הזה, הוא לא החזיר לי תשובה.

אורלי לוי אבקסיס: לא שמו חישוקים כדי להבטיח שההטבה הזאת שעולה מיליארדים למדינה, שזה באמת דבר אדיר, לא מגיעה לאותם צרכנים.

אורלי לוי אבקסיס: לא עשינו בזה דבר, כי לא הורדנו להם את יוקר המחייה, רק היו הוצאות נוספות.

אורלי לוי אבקסיס: יש פיצול אישיות מובנה במשרד התמ"ת.

אורלי לוי אבקסיס: בכובע אחד הוא אמור לייצג את הצרכנים, בכובע השני שלו הוא מייצג את התעשיינים ואת בעלי העסקים.

אורלי לוי אבקסיס: באה הוועדה הספציפית הזאת שישבה.

אורלי לוי אבקסיס: .

אורלי לוי אבקסיס: לדעתי לא החליט משרד התמ"ת באיזה כובע הוא יושב, האם הוא בא להגן על הצרכנים או בא להגן על הרווח של התעשיינים או בעלי העסקים וכדומה.

אורלי לוי אבקסיס: פה הכשל העיקרי, כי אנחנו מוציאים כספים, כמו עם החינוך חינם, שלא יגיע בסופו של דבר להורים.

אורלי לוי אבקסיס: ההורים יישארו ממורמרים, יחשבו שבאיזה שהוא אופן עבדו עליהם בעיניים.

אורלי לוי אבקסיס: המדינה הוציאה מיליארדי שקלים, היא תוציא מיליארדי שקלים, רק שאף אחד לא ירגיש את זה.

אורלי לוי אבקסיס: כמו עם הרפורמה בקרקעות.

אורלי לוי אבקסיס: אני שמה לב שזאת אחת הבעיות המרכזיות בכל תכנית כלכלית שהגישו, גם שעשינו בתקציב האחרון.

אורלי לוי אבקסיס: אתה מסתכל על סבסוד קרקעות לקבלנים בלי הבטחה שזה יגולגל לאותו קונה.

אורלי לוי אבקסיס: למה?

אורלי לוי אבקסיס: כי אם תוך שנתיים וחצי אומרים שהוא חייב לשים את היסודות אבל אין סנקציה, מה מבטיח לנו?

אורלי לוי אבקסיס: אין לו קנסות, אין לו סיכון שלא יעבדו איתו יותר.

אורלי לוי אבקסיס: אנחנו מוציאים בצורה בזבזנית כספים בלי לבדוק שהם מגיעים לאוכלוסייה החלשה, ואז הפתרון הוא להעלות את המע"מ, להעלות את המסים העקיפים שמשם נפגעים בצורה ישירה.

אורלי לוי אבקסיס: זה מס ישיר על החלשים.

אורלי לוי אבקסיס: צדק חבר הכנסת עמיר פרץ, זו אותה הכנסה, יותר הוצאות.

אורלי לוי אבקסיס: אנחנו לא ממקדים את ההטבות ואיך אנחנו מבטיחים את זה.

אורלי לוי אבקסיס: לגבי הנושא של מה שקורה עם פערי התיווך והרווחים באמצע.

אורלי לוי אבקסיס: אין שום נתיב שיפקח על אותם בעלי עסקים.

אורלי לוי אבקסיס: הם מבחינתם עושים את הדבר הנכון.

אורלי לוי אבקסיס: הם צריכים למקסם את הרווחים שלהם.

אורלי לוי אבקסיס: השאלה איפה תיתן את הפתח הזה.

אורלי לוי אבקסיס: זה מה שמלמדים בקורס הראשון במבוא לכלכלה.

אורלי לוי אבקסיס: המטרה היא מקסום הרווחים, לא חברתי ולא כלום.

אורלי לוי אבקסיס: אנחנו כמדינה צריכים להבטיח את הנושאים החברתיים, צריכים להבטיח את אמת המידה שלנו ביחס לחברה.

אורלי לוי אבקסיס: אנחנו לא יכולים לבוא ולשלוף כל פעם איזה שהן תכניות שאין שם חשיבה לעומק, כאשר אנחנו יודעים שבמשרדים האלה יושבים מיטב המוחות.

אורלי לוי אבקסיס: הבעיה היא באידיאולוגיה, במדיניות.

אורלי לוי אבקסיס: אנחנו מבזבזים כספים ולא נותנים בשורות לאנשים, חוץ מכותרת בעיתון שלמחרת אחר כך אתה מגלה שבינה ובין מה שקורה בפועל יש פער עצום.

אורלי לוי אבקסיס: אני הייתי רוצה לשמוע ממשרד התמ"ת איך אנחנו מבטיחים שב-440 מיליון, שזה המחיר של המכס הזה, נוכל לשמר את התוצרת המקומית.

אורלי לוי אבקסיס: אם יש לכם תכנית כזאת, בבקשה, תציגו לנו.

אורלי לוי אבקסיס: אם לא , עשיתם חאפר של עבודה, תסלחו לי.

אורלי לוי אבקסיס: גם סטודנט בבית ספר לכלכלה היה עושה עבודה כזאת.

משה גפני: אני לא למדתי באוניברסיטה, אז אני לא יודע.

משה גפני: במבוא לכלכלה לומדים את זה?

אורלי לוי אבקסיס: כן.

מגלי והבה: אדוני היושב-ראש, אני מנסה להתנגד לקואליציה, אבל אני לא מצליח.

מגלי והבה: כל הזמן ישב פה שר האוצר, ישבו שרים למיניהם ודיברו על ההצלחות של הממשלה, על ההצלחות הכלכליות, לאיזה הישגים הגיעו, לאיזה הישגים היסטוריים הגיעו.

מגלי והבה: אנחנו מסתכלים על האזרח הפשוט, על השכבות החלשות ועל שכבות הביניים.

מגלי והבה: האם, אדוני, מחיר הדיור השתנה, פתרו את בעיית הדיור?

משה גפני: לא.

מגלי והבה: הם אמרו שברגע שהם יעלו את מחיר הדלק הם יתיישרו עם השוק הבינלאומי.

מגלי והבה: כאשר השוק הבינלאומי מוריד את מחיר הנפט הם ממשיכים בשלהם.

מגלי והבה: 10 האגורות, אדוני, שראש הממשלה עשה עליהן חגיגה זה לא רציני.

קריאה: 8 אגורות.

מגלי והבה: הנה, מתקנים אותי.

מגלי והבה: זה לא רציני.

מגלי והבה: כשאנחנו מסתכלים על המחירים ובכל הסוגיה של המחירים.

מגלי והבה: .

מגלי והבה: הרי העלו את מחיר החשמל.

מגלי והבה: אנשים לא יודעים שהמחיר של כל התוצרת שתלויה בחשמל עולה?

מגלי והבה: הם לא יודעים את זה?

מגלי והבה: הם לא מסתובבים בשווקים?

מגלי והבה: הם לא מסתובבים אצל האנשים?

מגלי והבה: לא רציתי לחזור על דברי חבריי בנושא המכס, המכסים ו-440 מיליון.

משה גפני: 444.

מגלי והבה: אני רוצה להתייחס לנושא הדיון לגבי עליית המחירים וההשלכה על אותן שכבות.

משה גפני: כן, זה דיון משולב.

מגלי והבה: בהחלט, לכן אני אומר.

מגלי והבה: אם מישהו מחבריי פה בקואליציה יבטיח לי שכשדנים על זה בוכים עם הציבור אבל ביום ההכרעה הוא יצביע נגד, אז אני מצדיע לו, אני חוזר בי ואני מתרגל לקואליציה.

מגלי והבה: אם הם ימשיכו רק לעשות הצגה.

מגלי והבה: .

מגלי והבה: איפה יושב-ראש ועד העובדים של פרי הגליל שהיינו אצלו כמה פעמים במקום ואנחנו מכירים את המצוקות?

מגלי והבה: עם איזו בשורה הוא יחזור לאנשי חצור?

מגלי והבה: שהמחירים ממשיכים לעלות?

מגלי והבה: שהדלק והחשמל ממשיכים לעלות?

מגלי והבה: שהארנונה עולה?

מגלי והבה: שאין פרנסה?

מגלי והבה: זו בדיוק מדיניות.

מגלי והבה: כשאנחנו מדברים על מדיניות כלכלית, שואלים מאיפה נביא.

מגלי והבה: איך אפשר לסגור את הפערים האלה?

מגלי והבה: בקשה, אדוני.

מגלי והבה: 18 שרים, אפילו בלי סגני שרים, אולי סגן שר אחד או שניים, והנה חסכת 200,300 מיליון, לא יודע כמה, בשנה בהוצאות הממשלה.

מגלי והבה: .

קריאה: עם המאבטחים.

מגלי והבה: עם המאבטחים ועם הכל.

מגלי והבה: יש שרים שיכולים להגיד לך שאין להם מה לעשות, שהם לא יודעים למה הם שם בכלל.

משה גפני: שרים שלא יודעים?

מגלי והבה: לא יודעים איפה הם ולמה הם שם.

מגלי והבה: אני אפרט לך, אתן לך שמות?

משה גפני: לא.

מגלי והבה: תשמע, הכל נרשם ונספר.

מגלי והבה: כמה משנים יש לראש הממשלה?

מגלי והבה: כמה שרים ללא תיק?

מגלי והבה: כמה שרים לאסטרטגיה, לביטחון ולמודיעין?

מגלי והבה: באיראן יש אחד, דרך אגב.

שי חרמש: דופקים להם את כל המערכות בגלל שאין מי שישגיח.

מגלי והבה: בואו נהיה חברי כנסת מועילים.

מגלי והבה: אני מסכים עם עמיר פרץ.

מגלי והבה: הוא מסתובב בעם ויודע מה שקורה.

מגלי והבה: יבואו ויגידו לנו איפה היינו כשהרמנו את היד על התקציב הזה, איפה היינו כשהעלו את המחירים, איפה היינו כשגזלנו מאותם עניים.

משה גפני: הם יגידו לכם את זה ויצביעו ליכוד.

משה גפני: זה כמו אצלנו, ישאלו איפה היינו ויצביעו ש"ס.

מגלי והבה: חברתי דיברה על 1400 שקלים לילד בגן חובה.

מגלי והבה: יש ילדים שלא הולכים לגנים, שאין להם לאן ללכת, שאין להם מאיפה לשלם.

מגלי והבה: אדוני היושב-ראש, בוא נאתגר את ראש הממשלה, אנחנו עומדים בערב החלטות קשות על התקציב, המצב הכלכלי קשה, שיועיל בטובו לבוא לפה כדי להסביר לנו מה המשמעות של המדיניות הזאת שהוא הלך עליה.

מגלי והבה: אנחנו במשך שנתיים ו-9 חודשים, במשך 3 שנים התנגדנו למדיניות הזאת.

מגלי והבה: אני לא מתכוון להיות חותמת גומי ולהרים את היד על גזירות כלכליות שבסופו של דבר.

מגלי והבה: .

משה גפני: אני שם לב לזה.

מגלי והבה: שיבוא ויסביר.

מגלי והבה: אם הוא ישפר ויקצץ יש על מה לחשוב, אם הוא ימשיך במדיניות הזאת זה עוול לכל אזרחי ישראל.

מגלי והבה: אלה שמנסים להיות פה צבועים, מספיק כבר, עד כאן.

משה גפני: אין כזה דבר בבניין.

משה גפני: אני רוצה להתייחס לכמה הערות שעלו פה בישיבה ומאוד נלחצתי מהן.

משה גפני: עם כל הכבוד למה שנאמר פה, אין עדיין גזירות.

משה גפני: בינתיים כל הגזירות שמדברים עליהן הן בעיתון.

רוחמה אברהם-בלילא: אנחנו צריכים לוודא.

רוחמה אברהם-בלילא: .

משה גפני: רוחמה, את מכירה אותי כבר הרבה שנים.

משה גפני: אני לא מתכוון לתת למשהו לעבור באופן מידי, זה לא יקרה.

משה גפני: יכול להיות שנצטרך להיאבק.

משה גפני: אין גזירות שנגזרו עלינו במע"מ או בדברים אחרים.

משה גפני: אין דבר כזה.

משה גפני: נכון שאנחנו הולכים לתקציב שאנחנו לא יודעים כמה הוא יהיה קשה.

משה גפני: לגבי המילים של 40 מיליארד, 30 מיליארד או 15 מיליארד נמתין לראות.

משה גפני: אני בדיונים עם האוצר.

משה גפני: זה הולך להיות תקציב קשה.

משה גפני: הוא לא הולך להיות תקציב דו-שנתי, להערכתי.

משה גפני: הוא הולך להיות תקציב חד-שנתי.

משה גפני: אני לא יכול להגיד את זה מוסמך, כי לא ראש הממשלה ולא שר האוצר קיבלו החלטה בעניין הזה.

משה גפני: יש דיונים.

משה גפני: אני מודע לדיונים האלה, אני במידה כזאת או אחרת גם שותף להם, אבל אני לא יכול להגיד בוודאות.

משה גפני: הערכה שלי היא שזה הולך להיות תקציב חד-שנתי.

משה גפני: זה חסר היגיון לעשות תקציב דו-שנתי.

אבישי ברוורמן: ברור שיהיה תקציב חד שנתי.

משה גפני: אפילו אבישי אומר שיהיה תקציב חד-שנתי.

משה גפני: אין החלטה בשום תחום מהתחומים האלה.

משה גפני: אני אוהב גם להיות אופוזיציה.

משה גפני: הגעתי למסקנה שכשיש קואליציה גדולה האופוזיציה הופכת להיות אופוזיציה חזקה.

משה גפני: עד היום בוועדת הכספים לא הייתה קואליציה ואופוזיציה, חוץ מאשר בהצבעה על התקציב כשהאופוזיציה הייתה מצביעה נגד, הקואליציה בעד.

משה גפני: עד ההצבעה עבדנו יחד.

משה גפני: אני לא רוצה לשנות את דפוס הפעולה הזה.

משה גפני: נכון שיש היום אופוזיציה קטנה יותר והיא יותר חזקה.

משה גפני: אני לא זוכר נאומים כאלה כמו של אבישי ברוורמן וגאלב מג'אדלה.

גאלב מג'אדלה: מה, אתה לא זוכר?

משה גפני: כאלה נאומים תקיפים נגד ראש הממשלה ונגד שר האוצר?

גאלב מג'אדלה: ראש הממשלה עוד לא עשה כלום.

גאלב מג'אדלה: הוא אמר אתמול ושלשום.

גאלב מג'אדלה: לא שמעת מה הוא אמר?

משה גפני: לא שמעתי.

משה גפני: למדתי תורה, לכן לא שמעתי את מה שהוא אמר.

משה גפני: אני לא עוסק במה שהוא אמר.

ציון פיניאן: הוא נגד העלאת המע"מ.

משה גפני: מה זה משנה.

משה גפני: גאלב, הממשלה לא התכוונה כאן לגזור גזירה על הציבור, היא התכוונה לעשות פעולה שמטרתה להוזיל מחירים.

משה גפני: הייתה מחאה חברתית על העניין של מחירי המוצרים הבסיסיים שהם מאוד גבוהים יחסית לעולם.

משה גפני: הממשלה קיבלה החלטה.

גאלב מג'אדלה: אדוני היושב-ראש, ההוזלה הזאת קוסמטית, היא עבודה בעיניים, או שהיא משהו אמיתי?

משה גפני: לא הבעתי את עמדתי.

משה גפני: אמרתי קודם כל את הכוונה.

משה גפני: הכוונה של הממשלה במקרה הזה היא להפסיד 444 מיליון שקל בתקציב המדינה, להפסיד את הכסף הזה כדי לנסות להוזיל מחירים.

משה גפני: יש לנו עכשיו דיון אם ההוזלה הזאת אפקטיבית, האם היא תגרום להוזלת מחירים, האם היא לא תפגע בתעשייה המקומית.

משה גפני: אני מציע לעצמנו לנהוג באחריות כמו שנהגנו עד היום.

משה גפני: הממשלה תביע את עמדתה.

משה גפני: הממשלה תגיד את מה שהיא רוצה להגיד.

משה גפני: היא עשתה עבודה.

משה גפני: העבודה היא עבודה יסודית.

משה גפני: אי אפשר להתעלם מהעניין הזה.

משה גפני: לנו מותר לחלוק עליה ולהגיד שבמבחן התוצאה לא משיגים את מה שרצו.

משה גפני: הם משקיעים הרבה מאוד מיליונים, כשבסופו של דבר הצרכן לא ירוויח מזה כלום.

משה גפני: אם לא יטפלו בפערי המחירים, אם לא יטפלו בתעשייה המקומית ויצטרכו לשלם כדי להחזיק מפעלים, יצא שכרו בהפסדו ולא יצא מהעניין הזה שום דבר.

משה גפני: זה התפקיד שלנו.

משה גפני: אנחנו לא צריכים להיות מעל, אנחנו לא צריכים לתת מוסר לממשלה בעניין הזה.

משה גפני: אנחנו צריכים להתווכח אתם מקצועית.

משה גפני: בוויכוחים רבים שהיו לנו עם הממשלה פעמים הם צדקו, פעמים אנחנו צדקנו והם הסכימו איתנו.

משה גפני: בואו נתייחס לעניין הזה כדבר מקצועי.

משה גפני: תאמינו לי שבלהיות אופוזיציה לממשלה יש לי 1000 נושאים גם בלי זה .

משה גפני: יש הרבה נושאים.

משה גפני: גם על ראש הממשלה, גם על מי שאתם רוצים.

משה גפני: זה לא הנושא.

אבישי ברוורמן: זה לא רק מקצועי.

משה גפני: מה שצריך להיות מקצועי זה בעניין של להתדיין עם הממשלה.

אבישי ברוורמן: מקצועי בדיון, אבל יש פה אידיאולוגיה כמו שאמרו גאלב ואחרים.

אבישי ברוורמן: כלכלה זה לא מקצוע טכני.

אבישי ברוורמן: תפישת העולם של ראש הממשלה היא אחרת.

משה גפני: אני אומר לך מעדות אישית שלי שלראש הממשלה יש משנה אידיאולוגית.

משה גפני: הוא שינה את משנתו האידיאולוגית.

אבישי ברוורמן: זה לא מקצועי.

משה גפני: הוא שינה את משנתו האידיאולוגית בגלל העמדה של ועדת הכספים, בגלל העמדה שעמדנו עליה נחרצות.

משה גפני: שינינו את נטל המס בחקיקה בניגוד למשנתו האידיאולוגית.

משה גפני: הוא ראה את המצב, הוא ראה את מה שאומרים חברי הוועדה, את מה שאומר הציבור.

משה גפני: אני לא יודע, אני לא הולך לבדוק אותו.

משה גפני: אני לא לוקח ממנו את הזכויות של העובדה הזאת.

משה גפני: אני לא חסיד של ראש הממשלה.

משה גפני: אני לא לוקח ממנו את הזכויות על כך שכאשר העולם במשבר כלכלי כל כך גדול הכלכלה הישראלית חזקה.

משה גפני: נכון שמשלמים את זה מעמד הביניים והשכבות החלשות.

משה גפני: זה התפקיד שלנו להתמודד עם זה.

משה גפני: לא התכוונתי לכזאת אופוזיציה.

גאלב מג'אדלה: השאלה היא איפה הצמיחה, לאן היא מחלחלת, איפה היא מקלקלת.

משה גפני: עם זה נתמודד.

אמיר חייק: המסקנה שלנו מכל מה שקורה סביב הוא של ניסוי ותהייה.

אמיר חייק: הממשלה עושה ניסוי ותהייה.

אמיר חייק: את הניסוי שהיא עושה היא עושה בבני אדם חלשים.

אמיר חייק: היא טועה, כי היא לא מגיעה לתוצאות שהיא רוצה להגיע אליהן.

אמיר חייק: המחיר יקר וגם בלתי הפיך.

אמיר חייק: רבותיי, מפעל שנסגר לא נפתח מחר כי בא לו.

אמיר חייק: המהלכים הם בלתי הפיכים.

אמיר חייק: המובטלים האלה שיצאו החוצה מהמפעלים לא נכנסים לסטטיסטיקה, לא רואים אותם בסטטיסטיקה.

אמיר חייק: דובר פה הרבה על ועדת קדמי, אבל הדיון הוא דיון כללי.

אמיר חייק: הורדו מכסים.

אמיר חייק: צוין הסכום של 444 מיליון שקלים.

אמיר חייק: הורדו מכסים בתוואי שנקבע על ידי הממשלה.

אמיר חייק: אני חושב שצריך לעצור את התוואי הזה, לחשוב, לראות לאן הגענו, לראות מה הושג.

אמיר חייק: אני אמנם מנכ"ל התאחדות התעשיינים, אבל אני אזרח במדינה הזאת, יש לי ילדים במדינה הזאת.

מגלי והבה: היית גם מנכ"ל משרד התעשייה והמסחר.

אמיר חייק: נכון, הייתי גם מנכ"ל משרד התעשייה והמסחר.

מגלי והבה: אתה מבין קצת בזה.

אמיר חייק: הייתי איזה רבע שעה בממשלה, הייתי גם בצד של הפקידות.

אמיר חייק: אני חושב שזאת לא בושה לעצור רגע, לבחון לאן הגענו.

אמיר חייק: התחושה שלנו היא שירו את החץ ורצים לסמן את העיגולים סביבו.

אמיר חייק: זאת תחושה מאוד קשה.

אמיר חייק: אני אתן לכם דוגמה.

אמיר חייק: ועדת קדמי לקחה חברה בשם מוניטור שהטילו עליה לבדוק, לצפות או להניח הנחות כאלו או אחרות שבהתקיימן ירדו המחירים.

אמיר חייק: אף אחד לא לוקח אחריות על התוצאה.

אמיר חייק: יורים את החץ וכולם מבסוטים שכאילו הגיעו לאיזו שהיא מטרה.

אמיר חייק: זה מאוד חמור.

אמיר חייק: בקשה אחת שלי היא שהוועדה תבקר את המהלך הזה.

אמיר חייק: חשוב מאוד שקולכם יישמע.

ישראלה מני: אנחנו מברכים על כך שהוועדה לקחה על עצמה לפקח על הנושא הזה, כי הוא באמת חוליה אחת בחוליה הרבה יותר רחבה.

ישראלה מני: אותו תעשיין שישבת איתו בשבוע שעבר – בלי להזכיר שמות - הוא ייבואן מאוד גדול של פסטה.

ישראלה מני: לא רק של חומרי גלם, אלא של פסטה.

משה גפני: מי ישב עם מי?

קריאה: עופר.

ישראלה מני: מישהו פה בוועדה ישב.

ישראלה מני: .

ישראלה מני: אני לא אמרתי לפרוטוקול.

משה גפני: המעשים שלי גלויים.

משה גפני: ישבתי עם דן פרופר, מנכ"ל אסם ועם חברת אסם.

ישראלה מני: אמרתי שזה יבואן מאוד גדול של פסטה.

משה גפני: אני הולך גם לשבת עם עוד הרבה.

משה גפני: .

שי חרמש: אין לו מכס על הפסטה והפסטה יקרה.

אורלי לוי אבקסיס: תשאל אותה למה הקפה והתה, כמו שאמר שי חרמש, כל כך יקרים.

שי חרמש: אין מכס על הפסטה והיא יקרה.

שי חרמש: עכשיו תסביר.

שי חרמש: .

ישראלה מני: ברגע שירד המכס על הפסטה, ואתם יכולים לשאול את שירלי אביבי מרשות המסים, אנחנו יכולים עכשיו ללכת לסופר ולקנות 3 חבילות ב-10 שקלים.

ישראלה מני: זה יחסית זול.

ישראלה מני: אין ספק שיש בעיה לאורך כל המסלול וצריך לטפל בבעיה.

ישראלה מני: כשאומרים שהמחירים לא ירדו אין לנו אלא להסתכל אחורה ולראות מה קרה כתוצאה מהפחתות המחירים.

ישראלה מני: יושב פה רמזי גבאי מענף הטקסטיל.

ישראלה מני: אני זוכרת שאדוני היושב-ראש התייחס לעניין של סגירת כל המתפרות 20 שנה או 15 שנה אחורה.

ישראלה מני: אני אצא עכשיו רגע מהתמונה המאוד לא נוחה והמאוד כואבת של אותם אנשים שאיבדו את מקומות העבודה שלהם.

ישראלה מני: אני מתנצלת, אבל אני חייבת רגע לצאת מהמקום הזה.

ישראלה מני: רק להסתכל מה קרה לצרכן כתוצאה מאותה רפורמה.

ישראלה מני: המחירים ירדו מאוד, הגיוון עלה מאוד.

ישראלה מני: אני יכולה להביא לכם נתונים.

ישראלה מני: הבאתי איתי את כל הנתונים.

רמזי גבאי: אני אתייחס לזה.

קריאה: תשאלי את שכיב כמה מובטלים יש.

ישראלה מני: התוצאה שאנחנו רואים בראיית מקרו היא.

ישראלה מני: .

ישראלה מני: נכון שאתה יכול להסתכל על כמות העובדים.

ישראלה מני: .

קריאה: היא מדברת על החלטות חד-פעמיות בסין, שאתה קונה 3חולצות ב-10 שקל וכל חצי שעה אתה מחליף חולצה וזורק.

שי חרמש: זה בגלל שאתה מזיע, לא בגלל החולצה.

ישראלה מני: בראייה של הסוג של השמיכה המאוד קצרה שאתם צריכים להתייחס אליה, צריך להתייחס לצרכן גם בראייה היסטורית.

ישראלה מני: לפעמים כאשר מורידים מכסים נכנסת תחרות והמחירים יורדים.

ישראלה מני: אני לא מדברת על חצי שקל או על 30 אגורות.

קריאה: לפעמים כן.

ישראלה מני: המחירים יורדים בגלל התחרות.

ישראלה מני: נכון שצריך לקחת בחשבון במכלול המשוואה הזאת גם את העניין של העובדים, אבל המשוואה היא לא חד חד- ערכית.

ישראלה מני: הכל נשמע כל כך חד חד-ערכי.

משה גפני: מה עמדת לשכות המסחר?

משה גפני: אתם תומכים במה שהממשלה עושה?

ישראלה מני: בוודאי שאנחנו בעד הפחתת.

ישראלה מני: .

יהודה טלמון: אנחנו תומכים במסקנות ועדת קדמי.

יהודה טלמון: אני אגיד אולי דברים לא כל כך פופולאריים.

יהודה טלמון: ועדת קדמי ישבה על המדוכה בנושא מאוד בעייתי, בנושאים שנמנעו מלדון בהם ושפוגעים בסקטורים מאוד חזקים: התעשיינים והחקלאות.

יהודה טלמון: עכשיו צריך להיצמד לעובדות.

יהודה טלמון: בשנות ה-80 כשבאו לדון בנושא הורדת המכסים קמה קול זעקה מאוד גדולה.

יהודה טלמון: במבחן התוצאה זה עבד לרווחת הציבור הכללי במדינת ישראל.

יהודה טלמון: איש לא יכול לחלוק עלי.

יהודה טלמון: לא מזמן היה דיון בוועדת הכספים שהתקיים בתל-אביב, בדן דיזיין.

יהודה טלמון: אדוני עמד בראש הוועדה.

יהודה טלמון: ישב נשיא התאחדות התעשיינים ואמר שהוא מברך על המתווה והוא מסכים לו.

יהודה טלמון: זה כתוב בפרוטוקול ועדת הכספים של הכנסת.

יהודה טלמון: העובדה שמטפלים בחוליה אחת והחוליה האחת היא לא כל החוליות, לא מייתרת את הטיפול באותה חוליה.

יהודה טלמון: העובדה שצריך לטפל בחוליות נוספות היא עובדה, ובלבד שהמכלול הכולל וההוליסטי יגיע וישפיע על כיסו של הצרכן.

יהודה טלמון: על עובדה אחת אף אחד לא חולק.

יהודה טלמון: נטל החיים על המגזר הבינוני במדינת ישראל הפך להיות בלתי נסבל.

אושיק אפרים: אני רוצה להעיר את תשומת ליבם של הנוכחים לכמה דברים שקורים בתעשייה היום.

אושיק אפרים: אני רוצה להגיד לכם שבתעשייה קרו בשנה האחרונה כמה דברים שמבחינתנו הם בלתי נסבלים ולא יביאו להורדת מחירים.

אושיק אפרים: זה שדיברת עם מנכ"ל אסם זה יפה מאוד.

אושיק אפרים: מי שמרוויח 90 מיליון ברבעון יכול לעשות את זה.

אושיק אפרים: לא פרי הגליל ולא התשלובת שאני היושב-ראש שלה.

אושיק אפרים: אנחנו תשלובת המזון.

אושיק אפרים: .

משה גפני: הוא, דרך אגב, אמר לי שהוא יודע שיש לי כמה בייביים כאלה, כשאחד מהם הוא פרי הגליל שהתנגד.

אושיק אפרים: אין לי שום דבר נגד אסם, אני מוכר לו חומר גלם.

אושיק אפרים: אני מדבר על המציאות, לא חס וחלילה להשמיץ את אסם.

אושיק אפרים: אני חושב שהם עושים עבודה נהדרת וכל הכבוד להם.

אושיק אפרים: אני לא מדבר על זה.

משה גפני: אושיק, בוא ניכנס לפרופורציה הנכונה.

משה גפני: אני יזמתי את זה.

אושיק אפרים: בסדר גמור.

משה גפני: אני מחפש להוריד מחירים.

משה גפני: יכול להיות שאני הולך על מתווים לא נכונים.

אושיק אפרים: אני לא מבקר את זה.

אושיק אפרים: אני אומר לך את המציאות.

אבישי ברוורמן: זה קצת פגום שהתפקיד של יושב-ראש ועדת הכספים הוא לרוץ לזה ולזה ולזה כדי להוריד מחירים.

אבישי ברוורמן: אחת הבעיות של מדינת ישראל שהיא כמו שטייטלע, שאתה צריך להתווכח עם זה ולבוא לזה.

משה גפני: או או, כמה שהיא שטייטלע.

משה גפני: אתה עוד לא יודע כמה.

משה גפני: אבישי, אני אומר לך שאני רואה את המצוקה החברתית שאנחנו חיים בה.

משה גפני: אני מוותר על כבודי.

אבישי ברוורמן: זה לא כבוד.

אבישי ברוורמן: אין פה שיטה.

משה גפני: אני רוצה ללמוד את העניין.

משה גפני: יש פה מורכבות מאוד קשה.

משה גפני: שמעת את יהודה טלמון, שמעת את התאחדות התעשיינים, אתה שומע את חברי הכנסת.

גאלב מג'אדלה: מה המורכבות?

גאלב מג'אדלה: לא נלחמים מלחמת אמת במונופולים.

משה גפני: מאוד מאוד מורכבות.

גאלב מג'אדלה: שום דבר לא מורכב.

גאלב מג'אדלה: יש אינטרסים.

גאלב מג'אדלה: לא נלחמים במונופולים, בחזקים.

גאלב מג'אדלה: זה הכל.

גאלב מג'אדלה: מה מסובך?

משה גפני: אני לא חשוד על המונופולים.

גאלב מג'אדלה: מה מסובך, מה מורכב?

גאלב מג'אדלה: אתה ממציא את הגלגל?

גאלב מג'אדלה: הגלגל ישנו.

גאלב מג'אדלה: צריך להילחם במונופולים, בעשירים.

משה גפני: גאלב, לא למדתי ליבה, אני לומד עכשיו.

גאלב מג'אדלה: אז תלמד.

גאלב מג'אדלה: אני מתנדב ללמד אותך.

משה גפני: אני אלמד גם אצלך.

גאלב מג'אדלה: לוקחים את הזנב ומשאירים את הראש.

גאלב מג'אדלה: נלחמים במונופולים כמו שופרסל, מגה, כדי שיוזילו את המחירים.

גאלב מג'אדלה: לא לוקחים את הזנב.

גאלב מג'אדלה: אנחנו לא מסכימים לקוסמטיקה הזאת.

גאלב מג'אדלה: לא נסכים לזה.

משה גפני: בינתיים עוד לא נלחמים.

אושיק אפרים: בתשלובת המזון שלנו שמעסיקה למעלה מ-1100 איש - אנחנו תשלובת המזון החקלאי, המפעלים החקלאיים הכי גדולים שיש היום בארץ - נשלם השנה עוד 2.7 מיליון שקל מזוט, נשלם עוד מיליון 100 אלף שקל שפכים, נשלם עוד מיליון וחצי שקל מים בעקבות המשהו מהחודשיים האחרונים, תאגידי המים וחבורתם.

קריאה: ביוב.

אושיק אפרים: דיברנו כמה פעמים על תאגידי המים והביוב.

אושיק אפרים: ביצענו את העלאת שכר המינימום.

אושיק אפרים: חברי אמר 1000 דולר.

אושיק אפרים: אין דבר כזה 1000 דולר.

שי חרמש: 4 דולר בתאילנד עוד קיים.

אושיק אפרים: לא יודע, את זה לא בדקתי, אבל אם אמרת אני מאמין לך.

אושיק אפרים: חסרים לנו 6 מיליון שקל.

משה גפני: אתה מתנגד למתווה הזה.

אושיק אפרים: אנחנו צריכים להביא אותם מאיפה שהוא.

אושיק אפרים: אני חושב שמישהו נבהל קצת משלמה ארצי שהיה בכיכר עם קצת האנשים שבאו למחות.

אושיק אפרים: כולם קמו והחליטו לעשות את הוועדה.

אושיק אפרים: 50% מהוועדה לא ידעה אם טונה גדלה על העץ או תופסים אותה בים.

אושיק אפרים: אני הייתי בוועדה הזאת בשימוע.

אושיק אפרים: חבורה שאתה לא יודע אם אתה במערכון של אלי יצפאן או שבאמת הגעת לוועדה.

אושיק אפרים: הזויים לגמרי.

אושיק אפרים: מסבירים להם כל החבורה פה מה זה טונה, איך שמים, מה עושים, מי עושים.

אושיק אפרים: אורן משה יכול להגיד מה שהוא רוצה.

משה גפני: הם עשו עבודה טובה.

משה גפני: הם לא אנשים הזויים.

אושיק אפרים: הם עשו עבודה נהדרת.

אושיק אפרים: מה 14% ב-3 שנים יועילו לציבור?

משה גפני: בסדר, זאת דעתך, אבל אל תגיד אנשים הזויים.

אושיק אפרים: האם זה ישפיע אם יורידו מחר בבוקר 10%?

אושיק אפרים: האם אפשר לעשות משהו עם אותו אחד שרוצה לייבא?

אושיק אפרים: זה יעזור למישהו משהו?

משה גפני: לכן אתה נגד.

אושיק אפרים: זה לא יעזור.

אושיק אפרים: לא יכול להיות דבר כזה שיורידו, יורידו, יורידו, יורידו, ישחקו את התעשייה ובסוף גם יורידו מכסים.

אושיק אפרים: זה לא הגיוני דבר כזה.

אושיק אפרים: צריך למצוא לזה פתרון.

אושיק אפרים: אתה אומר שמישהו יוריד מחיר.

אושיק אפרים: אף אחד לא יוריד מחיר, כי חומרי הגלם עלו.

אושיק אפרים: זה שרוצים להוריד פה מכס זה דבר לא נורמאלי.

אושיק אפרים: לי יש חברה בגרמניה שיושבת בברלין.

אושיק אפרים: אנחנו מייצאים את כל הסחורה שלנו לשם.

אושיק אפרים: אנחנו מוכרים אותה שם כחברה עצמאית.

אושיק אפרים: אנחנו לא מצליחים למכור תירס.

אושיק אפרים: אתה יודע למה?

אושיק אפרים: כי המכס גבוה, לא מסכימים להביא.

אושיק אפרים: מביאים מהונגריה.

אושיק אפרים: גוש האירו עובד.

אושיק אפרים: לא צריך אותך בשביל זה.

אושיק אפרים: אצלנו יש תופעה הפוכה, מצחיקה או לא מצחיקה, שיש מן אופנה כזאת.

גאלב מג'אדלה: עצובה.

אושיק אפרים: רבו על מחירי הדיור, הגיעו לקוטג' ובסוף זה הגיע אלינו.

אושיק אפרים: אף אחד לא יודע איך ולמה.

אורן משה: לגבי היקף הפחתת המחירים.

אורן משה: אני לא מכיר כלכלן שיגיד לי מה יהיה המחיר של חלבה 3 שנים אחרי ירידת המכסים.

אורלי לוי אבקסיס: אף אחד לא ביקש ממך את זה.

אורלי לוי אבקסיס: שאלנו לגבי ההטבה הזאת שעולה למדינה שלנו חצי מיליארד אם היא תגיע בסופו של דבר לצרכן.

אורלי לוי אבקסיס: מוציאים אותנו הזויים.

משה גפני: מה את רוצה ממנו?

משה גפני: את רוצה שיגיד את דבריו?

משה גפני: הוא אומר את דעתו.

אורלי לוי אבקסיס: שיגיד, אבל שלא יוציא אותנו הזויים.

אורלי לוי אבקסיס: שאלנו שאלות קונקרטיות.

אורלי לוי אבקסיס: הם מבטיחים שההטבה תגיע לצרכן?

אורלי לוי אבקסיס: הוא עכשיו מציג אותנו.

אורלי לוי אבקסיס: .

משה גפני: לא נגיע לשום מקום אם אורן לא יגיד את דעתו.

אורן משה: יש לנו דוגמה מהעבר הלא רחוק מישראל.

אורן משה: בשנות ה-90, תחילת שנות ה-2000, הייתה תכנית חשיפה.

אורן משה: יש טבלאות אמפיריות שמראות שהיכן שהייתה ירידת מכסים הייתה ירידת מחיר.

אורן משה: זה כמו שאמרתי קודם.

אורן משה: התשובה שלי לא הולכת להשתנות.

גאלב מג'אדלה: למה לא טיפלתם במונופולים?

שי חרמש: ירידת מחיר זה חזות הכל?

שי חרמש: ירידת מחיר וסגירת מפעל בבאקה אל-גרבייה זה חזות הכל?

משה גפני: אמרת את זה כבר 16 פעם.

שי חרמש: כדי שיבין.

משה גפני: אתה רוצה לעבור מבאקה אל-גרבייה לטייבה כדי שגם אחמד טיבי יהיה בעניין?

גאלב מג'אדלה: תן לנו תשובה.

משה גפני: תנו לו להגיד את דעתו.

משה גפני: אנחנו לא מסיימים היום את הדיון.

משה גפני: אורן, אני רוצה לדעת את דעתך.

אורן משה: אנחנו ברמת ודאות גדולה ובהתייחס לניסיון שלנו מהעבר יכולים להגיד שתהיה ירידת מחירים כתוצאה מהורדת מכסים.

אורן משה: תמיכה בעסקים.

אורן משה: גם בדוח המכסים וגם בתכנית העבודה של משרד התמ"ת קבענו שתינתן עדיפות מבחינת הסיוע של משרד התמ"ת לתעשייה , ליצרנים.

אורן משה: רק לאחרונה נחתמה הוראת מנכ"ל של שרת התמ"ת, שנותנת עדיפות בסיוע לעידוד ייצוא של תעשיינים שהושפעו מהפחתת המכסים.

אורן משה: זאת דוגמה אחת.

אורן משה: יהיו עוד במהלך השנה.

משה גפני: זה ייעשה במקביל?

אורן משה: יותר מזה.

אורן משה: הוראת המנכ"ל חתומה.

אורן משה: .

אורלי לוי אבקסיס: כמה כסף יש באותה קופה?

אורלי לוי אבקסיס: כמה תקצבתם את אותה עזרה למי שייפגע?

אורן משה: התשובה מורכבת, אני לא יכול לתת..

אורלי לוי אבקסיס: בקיצור, לא תקצבתם.

גאלב מג'אדלה: כל דבר שאין תשובה מורכב, מסובך, סבוך.

אורלי לוי אבקסיס: לא שמו סעיף תקציבי כמה יש בכלל בקופה.

אורלי לוי אבקסיס: יגידו שרוצים לעזור ואין כסף.

אורן משה: לא שמתי סעיף תקציבי, נתתי עדיפות בקריטריונים.

אורן משה: אני לא יודע כמה מזה יתגלגל.

אורן משה: כמה שיגישו יקבלו.

אורלי לוי אבקסיס: זו שיטה של.

אורלי לוי אבקסיס: .

אורן משה: על תמיכה בעסקים דיברתי.

אורן משה: פערי תיווך.

אורן משה: בדוח התחרותיות, שההמלצות שלו אמורות להתפרסם בסוף השבוע להתייחסות הציבור ובשבועיים הקרובים נקבל התייחסויות ונעשה שינויים אם נמצא שם משהו שלא חשבנו עליו, יש כמובן התייחסות לפערים בין מקטעי הייצור השונים.

אורן משה: אלה הם פערי התיווך .

אורן משה: הדוח הזה מתייחס לכל מה שדובר, לרבות העניין של המונופולים ומה עושים עם מונופולים.

שי חרמש: ריכוזיות תוך ענפית.

שי חרמש: חיים שני אמר שלא עוסקים בזה.

שי חרמש: עוסקים בזה או לא עוסקים בזה?

אורלי לוי אבקסיס: הם יתחילו לעסוק.

אורלי לוי אבקסיס: הם שלחו עכשיו לאנשים ועוד שבועיים.

אורלי לוי אבקסיס: .

גאלב מג'אדלה: שי, תן לו לתת תשובה על העניין של המונופולים.

שירלי אביבי: זאת לא הוועדה הזאת, זאת ועדה אחרת.

אורן משה: רק תיקון טעות לגבי עניין האסמכתאות שלך, פניה.

אורן משה: את מחזיקה התייחסות לבג"ץ.

אורן משה: הטקסט שאת קראת מדבר על זה שלא הגשנו או לא הכנו עבודה כלכלית על כל שורת המכס ועל תעריף המכס.

אורן משה: כמה יש?

אורן משה: מעל 3000?

שירלי אביבי: כן.

אורן משה: זה דבר שבוודאות לא עשינו, אבל כן לקחנו הנחות מקרו כלכליות על סוגיות של תעסוקה, על סוגיות של תחרותיות.

אורן משה: אפרופו שרגא ברוש שאמר שהוא הפסיק את ה.. והתחיל את הסיבים.

אורן משה: כל הדברים האלה נדונו וקיבלו ביטוי בדוח.

גאלב מג'אדלה: אני רוצה תשובה על מונופולים, למה לא עסקו במונופולים.

משה גפני: תיכף תראה שנדבר על זה.

משה גפני: אני לא הולך לשום מקום.

גאלב מג'אדלה: אני רוצה שהוא ייתן תשובה.

משה גפני: עזוב אותו.

משה גפני: מה אתה רוצה ממנו?

משה גפני: הוא פקיד.

משה גפני: אנחנו נחליט.

גאלב מג'אדלה: הוא נציג האוצר.

משה גפני: אז מה אם הוא נציג האוצר?

גאלב מג'אדלה: צריך להתייחס אליו בכבוד.

משה גפני: חוץ מהקב"ה אני לא מפחד מאף אחד.

רמזי גבאי: אני יושב-ראש איגוד הטקסטיל ותעשיין שכיר שמעסיק עובדים באזור תל-אביב.

אורלי לוי אבקסיס: תעשיין שכיר?

גאלב מג'אדלה: מה זה שכיר?

רמזי גבאי: אני מנכ"ל שכיר של חברה.

רמזי גבאי: אני מהיחידים בחדר הזה שטיפל בחשיפה מלפני 20 שנה.

רמזי גבאי: מישהו אמר שירדו המחירים בחשיפה.

רמזי גבאי: המכסים בטקסטיל היו אז 150 ו-200 אחוז.

רמזי גבאי: כשיורדים ממכסים של 150 ו-200 אחוז ל-10 אחוז אני מסכים איתך שהמחירים ירדו, אבל כשמדברים על מכסים של 10 אחוז – אני מתייחס למוצרי צריכה – צריך לזכור שהעלות למדינה בטקסטיל היא 720 מיליון שקל.

אורלי לוי אבקסיס: איך?

רמזי גבאי: בדוק על ידי האוצר.

רמזי גבאי: ההכנסות של המדינה מ-10 אחוז מס על הטקסטיל הן 720 מיליון שקל.

רמזי גבאי: האוצר בהינף יד הלך להוריד את ה-720 מיליון שקל האלה.

רמזי גבאי: את הפעימה הראשונה כבר עשו, אדוני יושב- ראש הוועדה, ושום דבר לא הגיע לציבור.

רמזי גבאי: כרגע יש עדיין בקופה 480 מיליון שקל שגם אותם אפשר לחסוך.

רמזי גבאי: אני אומר כאזרח שבסופו של דבר מדינת ישראל צריכה את ה-480 מיליון שקל האלה.

רמזי גבאי: הציבור לא ירגיש אגורה מזה.

רמזי גבאי: תעצרו את ה-8 אחוז.

רמזי גבאי: 8 אחוז מכס אף פעם לא מגיעים לציבור.

גאלב מג'אדלה: לאן הם הולכים?

שי חרמש: ליבואנים ולקמעונאים.

רמזי גבאי: אני אתן את הדוגמה של החולצה.

רמזי גבאי: בתחום של הטקסטיל כל יבואן מוכר את המוצר פי 3 מהמחיר שלו בייבוא.

רמזי גבאי: חולצה שהוא מייבא ב-30 שקל, משלם עליה מכס של 3 אחוז ומוכר אותה ב-100 שקל, ה-3 שקלים האלה בחיים לא מגיעים לאף אחד.

רמזי גבאי: הם נשארים בכיסו, בכיס המתווך וכך הלאה.

רמזי גבאי: למדינה זה 480 מיליון שקל על פי האוצר.

רמזי גבאי: אני מוכרח להגיד בחדר הזה שיש הרבה אנשים באוצר שתומכים בגישה שלי ומבינים את זה, אבל זאת החלטה שהיא החלטה מלמעלה.

רמזי גבאי: חשוב מאוד לעצור את הדבר הזה.

רמזי גבאי: דיברת על ירידת מחירים, וירדו המחירים, אבל הגרעין הקשיח של מובטלי מדינת ישראל הוא אצל הדרוזים בכפרים.

רמזי גבאי: תלכו לקריית מלאכי, תלכו לקריית גת, תלכו לאופקים.

רמזי גבאי: אלה האנשים שאין להם פה ואף אחד לא מדבר בשמם.

רמזי גבאי: אלה האנשים שסובלים כי הורידו את מחיר..

גדי ברקן: אני רוצה לדבר בקצרה על המציאות שבה אנחנו חיים.

גדי ברקן: אני פה מסיבה אחת מאוד פשוטה.

גדי ברקן: כ-30 עד 40 אחוזים מעובדי המפעלים של הטונה הם אתיופים, עולים מחבר העמים וערבים.

גדי ברקן: הסקטורים האלה שציינתי, לצערי הרב, הם סקטורים שקופים בחברה הישראלית.

גדי ברקן: תמיד היד על ההדק קלה על הסקטורים האלה.

גדי ברקן: על האנשים האלה אף אחד לא יגן, גם לא הממשלה.

גדי ברקן: כנראה שהמוצא האחרון זאת אולי הוועדה הזאת.

גדי ברקן: אם לא, כנראה שיצטרכו ללכת לבג"ץ.

גדי ברקן: כנראה שבעלי המפעלים לא יעשו את זה.

גדי ברקן: אני פה בשביל לדבר בשם האנשים האלה.

גדי ברקן: אני חושב שאם המפעלים האלה ייסגרו - אני לא מדבר על הסטטיסטיקה, על הכלכלה ועל המספרים שנאמרו כאן כי אני לא מבין הרבה - מי שישלם את המחיר הזה זה הילדים והמשפחות, שמשתכרים יחסית למפעלים אחרים יפה.

גדי ברקן: מאחר ואנחנו נמצאים בשנת 2012 ומדינת ישראל רוויה בעובדים ישראלים, אז כשסוגרים את המפעלים האלה לאנשים האלה אין מקומות עבודה.

גדי ברקן: מה האנשים האלה ילכו לעשות?

גדי ברקן: לטאטא את הרחובות?

גדי ברקן: ב-17 שקל עובד זר מנקה את כל המדינה.

גדי ברקן: איפה בדיוק רוצים לשים את האנשים האלה?

גדי ברקן: יש פה לא רק אחריות פוליטית אלא הומנית.

גדי ברקן: האנשים האלה לא הולכים להיות עובדים זרים במדינות אחרות.

גדי ברקן: זאת המדינה שאמורה לתת להם את הפרנסה.

גדי ברקן: אם לעובד שרוצה להרוויח 4000,5000, אפילו פחות מ-4000 שקל, באה המדינה ומקצצת לו את זה, איפה בדיוק הצדק החברתי שיצאנו אליו?

משה גפני: לכן אתם מתנגדים?

גדי ברקן: אני חושב שצריך לבדוק שוב פעם לעומק את הנושא הזה של המפעלים האלה, האם באמת הגזירה מתחילה במפעלים האלה.

גדי ברקן: יש פה אנשים שמדינת ישראל חייבת להם כי הם האזרחים שלה.

גדי ברקן: האנשים האלה לא מיוצגים בכנסת, בדיונים באוצר ובשום מקום אחר.

גאלב מג'אדלה: מי אמר לך?

גדי ברקן: אני אומר לך.

גאלב מג'אדלה: אנחנו פה בשבילם.

גדי ברקן: אתה באופוזיציה, אתה לא תעשה את זה.

גאלב מג'אדלה: אל תדאג, אנחנו יותר חזקים מהקואליציה.

גדי ברקן: בא לא נדבר פוליטיקה.

גדי ברקן: אני מאמין שאתה יכול, אני מכיר אותך באופן אישי.

משה גפני: זה לא חיים שכאלה.

משה גפני: מכיר באופן אישי זה.

משה גפני: .

גדי ברקן: אבל זה לא יעזור לנו.

גדי ברקן: הפוליטיקה שתעלה פה על השולחן לא תציל את האנשים האלה מפיטורים.

גדי ברקן: לאנשים האלה אין מקום אחר ללכת.

גדי ברקן: אף אחד לא מייצג אותם.

דוד בועז: אני יועץ כלכלי של המפעלים היצרניים.

דוד בועז: אני אומר את דעתי.

דוד בועז: אין בעיה בכל מה שקשור לטונה.

דוד בועז: מחיר הטונה בישראל הוא נמוך על פי הבדיקות שעשתה ועדת קדמי.

דוד בועז: אם רוצים לכבות שריפה, אז בבקשה, שיחפשו את האש.

דוד בועז: לא רק בעיה של אנשים קשיי יום במקומות כמו חצור הגלילית, טירת הכרמל, באקה אל-גרבייה, קריית מלאכי ובאר-שבע, גם אצל המפעלים עצמם אפשר לראות רמת רווח נמוכה ביותר.

דוד בועז: הרווח התפעולי בוודאי לא שם אותם במעמד של קפיטליסטים חזיריים.

דוד בועז: זה אולי קפיטליסטים סגפניים.

דוד בועז: הקטע הזה של יוקר מחייה הוא אמיתי.

דוד בועז: יש מוצרים שהם יקרים במדינת ישראל, כמו דיור, מוצרי מזון מסוימים, אביזרי רכב והרכב עצמו, אבל לא הטונה.

דוד בועז: אני רוצה להגיד כאזרח במדינה שהדיון הזה היה מפוספס.

דוד בועז: סליחה שאני אומר אולי דברים לא יפים, אבל לא צריך לעשות את זה בטונה.

דוד בועז: לא צריך לעשות הפעם דיל עם האוצר.

דוד בועז: אני מצפה שוועדת הכספים תדחה את ההצעה הזאת.

משה גפני: איך היה בזמן שלך כשהיית באוצר?

משה גפני: ועדת הכספים עשתה איתך דילים?

דוד בועז: החשיפה.

דוד בועז: .

משה גפני: ועדת הכספים לא עושה דילים עם האוצר בקדנציה הנוכחית.

דוד בועז: אני עשיתי את החשיפה.

דוד בועז: זה לא הנושא הזה בכלל.

משה גפני: זה היה בשביל בדיחה.

משה גפני: אני רואה את חייק, אותך ואני משתומם.

משה גפני: כל הכבוד, לעשות את המעבר הזה.

משה גפני: אין לי טענות.

משה גפני: זה יפה.

משה גפני: זו רמת משכל מאוד גבוהה.

גאלב מג'אדלה: הם מכפים על העבר.

גאלב מג'אדלה: מה אתה רוצה?

גאלב מג'אדלה: אנשים חזרו בהם.

גאלב מג'אדלה: הם היו בצד של העשירים, עכשיו הם בצד של העניים.

משה גפני: מה פתאום בצד העשירים?

גאלב מג'אדלה: מותר להם.

גאלב מג'אדלה: אלוהים סולח לאנשים.

משה גפני: זה נכון.

גאלב מג'אדלה: דלת הסליחות פתוחה.

משה גפני: במקרה הזה הם לא צריכים לבקש סליחה.

גאלב מג'אדלה: אתה אדם דתי, לא? אתה מאמין.

משה גפני: בטח.

גאלב מג'אדלה: תמיד דלת הסליחות פתוחה.

גאלב מג'אדלה: הם חזרו בהם.

גאלב מג'אדלה: מה קרה?

משה גפני: הם לא חזרו בהם.

גאלב מג'אדלה: חזרו בהם.

גאלב מג'אדלה: הם עברו צד.

משה גפני: עברו צד זה משהו אחר.

יוסי וולפסון: בהמלצות של ועדת קדמי יש יתרון מוחלט לשורה של נושאי מדיניות שהם בנפשנו.

יוסי וולפסון: יש לישראל מדיניות בתחום הסביבתי.

יוסי וולפסון: אנחנו מחויבים להפחתה של פליטות.

יוסי וולפסון: אנחנו רואים שרוב ההורדות הרציניות של המכס הן במוצרים שהם הכי פחות סביבתיים, כמו מוצרי בשר, לכן גם השר להגנת הסביבה פנה לשר האוצר לבטל את ההפחתות על הבשר.

יוסי וולפסון: יש נייר עמדה של הארגונים המובילים בישראל בתחום הסביבתי נגד ההמלצות האלו.

יוסי וולפסון: יש החלטה ממשלתית על מאבק בהשמנת יתר.

יוסי וולפסון: אנחנו רואים שמנסים פה לעודד צריכה של מוצרים שיעודדו השמנת יתר, שיעודדו פגיעה בריאותית.

יוסי וולפסון: זה מדהים שדווקא בהמלצות של מזון אין שום שיקולים של תזונה ושל בריאות הציבור.

יוסי וולפסון: לנושא שלנו של "תנו לחיות לחיות".

יוסי וולפסון: יש פה המלצה לבטל לחלוטין את המכס על ייבוא של עגלים חיים לשחיטה.

יוסי וולפסון: מה זה ייבוא של עגלים חיים לשחיטה?

יוסי וולפסון: עגלים שמביאים אותם מקצה העולם עד קצהו בתנאים של צפיפות, חום והתעללות רק כדי לשחוט אותם פה ולא במקום ליד מקום המוצא שלהם.

יוסי וולפסון: גם פה כל ועדות המומחים בעולם וגם בוועדה בארץ המליצו להפחית את הדבר הזה.

יוסי וולפסון: אנחנו רואים שמעודדים אותו.

יוסי וולפסון: בעולם וגם בישראל נכנסים להבנה שמיסוי הוא כלי של מדיניות חברתית, כלי של מדיניות סביבתית וכלי שבו אנחנו משפיעים על הדברים האלה מתוך ראייה רחבה, לא רק של "תנו לחיות לחיות".

יוסי וולפסון: צריך להפסיק עם זה.

משה גפני: הרעיון מובן.

מרדכי חזיזה: אדוני היושב-ראש, הפכתי להיות תלמיד שלך.

מרדכי חזיזה: למדנו להכיר את המקצוע ביחד.

מרדכי חזיזה: אני חושב שיש לנו מורה טוב.

מרדכי חזיזה: גם לוועדת הכספים של הכנסת יש מה להתגאות במורה.

מרדכי חזיזה: גם לחברים שליוו אותנו תקופה די ארוכה.

מרדכי חזיזה: אני חושב שהגענו למקום שבו אנחנו חוזרים לימים שטוב למישהו שמישהו בוכה.

מרדכי חזיזה: זה מספק את היצרים של האחרים.

מרדכי חזיזה: אנחנו מגיעים לרגעים שלא חשבנו.

מרדכי חזיזה: חשבנו בדיוק אחרת.

מרדכי חזיזה: חשבנו שמפה זה הסתיים, אנחנו מקבלים את החמצן כדי להמשיך לתת פיתוח, דחיפה לעיירות הפיתוח, לכל המקומות.

מרדכי חזיזה: שלא נגיע לרגע של הבכי והקושי, שנבוא בנימה אופטימית של שמחה.

מרדכי חזיזה: כנראה, לצערי, לא לנו הדברים האלה.

מרדכי חזיזה: אני לא חושב שיש דבר שנותן הצדקה לבוא היום.

מרדכי חזיזה: .

מרדכי חזיזה: גמרנו את הבעיה של הירקות, חוזרים עכשיו למפעל של הטונה.

מרדכי חזיזה: אנחנו מתגלגלים ממוצר למוצר.

מרדכי חזיזה: זה הופך להיות משחק של פגיעה בציבור עובדים שלא לצורך.

מרדכי חזיזה: על מה ולמה, אדוני היושב-ראש?

מרדכי חזיזה: כולכם ביקרתם בפרי הגליל, ראיתם במה מדובר.

מרדכי חזיזה: נתתם חמצן זמני לעובדי פרי הגליל, קיבלנו כדור הרגעה שלא יפגעו.

מרדכי חזיזה: .

משה גפני: מה זה כדור הרגעה?

משה גפני: המפעל יעבוד.

מרדכי חזיזה: ומה היום?

משה גפני: יעבוד.

מרדכי חזיזה: אם אתם באים היום לפגוע במפעל הטונה, מה זה נותן?

מרדכי חזיזה: זה אומר עוד פעם לחזור לקשיים האלה.

מרדכי חזיזה: אדוני היושב-ראש, ראינו מה בעבר קרה לייבוא, מה נעשה במפעלי טקסטיל, במיוחד בצפון.

מרדכי חזיזה: למה לחזור לסרטים האלה?

מרדכי חזיזה: תבינו את צורכי ליבם של העובדים.

מרדכי חזיזה: כמו שאמר הבחור לפני, מדובר באוכלוסייה שזה מה שיש לה.

מרדכי חזיזה: תשמרו על מה שקיים, אל תוסיפו על הפערים.

מרדכי חזיזה: לא צריך להקשות עלינו מעבר למצב הקשה.

משה גפני: יש בעיות במפעל?

מרדכי חזיזה: יש עבודה, ברוך ה'.

מרדכי חזיזה: אני מפחד מיום המחר.

מרדכי חזיזה: כל יום שעובר ועבדנו אני מודה לקב"ה.

מרדכי חזיזה: למה?

מרדכי חזיזה: כי עברנו יום אחורה.

מרדכי חזיזה: קדימה אני לא יודע מה יהיה.

מרדכי חזיזה: תעזרו לנו קדימה.

משה בר: אני יושב-ראש עמותת "תנו יד לחירש ולנכים למען נכים".

משה בר: למה תמיד תופסים את כל האנשים החלשים במדינה כבני ערובה?

משה בר: כשלמפ

משה בר: על הייתה בעיה נלחמנו עבור המפעל.

משה בר: לא יכול להיות שכשמפעל אחד כושל או שני מפעלים כושלים ניקח את רוב התושבים במדינה ונביא אותם כקורבן.

משה בר: מה שצריך לעשות זה להוריד את המחירים, לעשות את הדברים.

משה בר: אני יודע שהפער בין החקלאי לסופר שאני קונה הוא פי 3 ופי 4.

משה בר: החקלאי מוכר את זה ב-5 שקלים, הסופר מוכר את זה ב-15 וב-20 שקלים.

משה בר: על זה צריך לעשות את הדיון.

משה בר: אני רוצה שלחקלאי יהיה טוב, לאזרח יהיה טוב.

משה בר: צריך למצוא את העמק השווה בין אחד לשני, לא לעזור לאנשים במיליונים.

משה בר: הרבה מהטקסטיל ברח לירדן על חשבון המדינה שלנו.

משה בר: הם קיבלו פה כספים וברחו לשם.

משה גפני: רבותיי, אנחנו לא מסיימים את הדיון.

משה גפני: אנחנו נמשיך את הדיון.

משה גפני: אני אמשיך לומר שהנושא מורכב.

משה גפני: אני משבח את הממשלה - אני מתנצל שאני משבח את הממשלה – על כך שהיא עושה את העבודה הזאת.

משה גפני: אני לא מקבל את המסקנות שלה.

משה גפני: אנחנו צריכים ללמוד את המסקנות באופן מקצועי.

משה גפני: זה נכון שיש רצון אמיתי ורציני להוזיל מחירים.

משה גפני: זה רצון של כולנו.

משה גפני: המחירים בארץ גבוהים מידי, צריך להוזיל את המחירים.

משה גפני: אני לא מדבר על קטעים אחרים.

משה גפני: אני מדבר על הקטע הזה.

משה גפני: אני חושב שוועדת קדמי עושה עבודה, אני חושב שהממשלה בעניין הזה עושה עבודה.

משה גפני: אנחנו לא חייבים לקבל את מה שהיא עושה, לכן אמרתי בתחילת הישיבה שיש סמכות לוועדת הכספים, אף על פי שזה לא ברור בחוק ובמשרד האוצר כנראה יתרגזו על מה שאני אומר.

משה גפני: זאת המציאות.

משה גפני: אם יהיו מסקנות שלא יהיו לרוחה של הוועדה אנחנו נתנגד להן, אנחנו נביא המלצות למליאת הכנסת ונצטרך לשקול היטב את הדברים.

משה גפני: מצד אחד עומדת הוזלת המחירים, מצד שני עומד העניין של אי פגיעה במפעלים.

משה גפני: אני גרתי באופקים כאשר סגרו את מפעלי הטקסטיל.

משה גפני: אופקים עד היום לא התאוששה מסגירת מפעל.

משה גפני: .

משה גפני: זה היה מפעל העוגן של העיירה.

משה גפני: אז זאת הייתה עיירה, היום זאת עיר.

משה גפני: המפעל נסגר והמחירים הוזלו.

משה גפני: שילמו מחיר כבד מידי.

משה גפני: אני לא בטוח שאנחנו עומדים בעידן הזה.

משה גפני: זאת לא הוזלת המכסים שהייתה אז.

משה גפני: אלה לא אותם סדרי גודל.

משה גפני: חייבים לתת את הדעת עליהם.

משה גפני: אנחנו לא יכולים לעמוד מהצד ולהגיד שאנחנו ממתינים כדי שהדברים ייעשו מאליהם.

משה גפני: צריך ליזום, צריך לעשות דברים.

משה גפני: אי אפשר להשלים את הוועדה – שרון קדמי יהיה כאן בוועדה - מבלי שיהיו פערי התיווך.

משה גפני: ישב פה באחד הדיונים יוסי ישי, מנכ"ל משרד החקלאות.

משה גפני: הוא אמר שהדגים שמייבאים עם המכסים ועם המחיר שלהם בחו"ל, כשהם מגיעים לכאן זה עולה 30 שקל קילו, כשהולכים לקנות את זה בסופר זה 60 שקל לקילו.

משה גפני: לאן נעלמו 30 השקלים הנוספים?

משה גפני: אם מדברים על הוזלת מחירים אי אפשר לדבר על הורדת מכסים ולהגיד שהניסיון הוכיח שהורדת המכסים אכן מורידה מחירים.

משה גפני: בסדר, יכול להיות שזה נכון.

משה גפני: לטפל בזה בלי לטפל בפערי התיווך זה פשוט לעשות רבע עבודה.

משה גפני: אני לא שולל שום דבר ממה שהוועדה עושה, אני רק אומר שצריך לקיים דיון.

משה גפני: הדיון צריך להיעשות בממשלה, אבל הוא צריך להיעשות גם עם הוועדה כאן.

משה גפני: בסופו של דבר נצטרך להחליט יחד.

משה גפני: ההחלטות שהממשלה קיבלה לבד בנושאים החברתיים היו לא מוצלחות.

משה גפני: אם אתה רוצה דוגמאות אני יכול להביא דוגמאות.

משה גפני: אמרו שיעלו מסים על הנושא של דירה שנייה, על המשרדים וזה יוזיל את המחירים באופן דרמטי.

משה גפני: לא מיני, לא מקצתי ולא שום דבר.

משה גפני: לא קרה כלום.

משה גפני: צריך לעשות את הדברים יחד.

משה גפני: צריך לדבר על הדברים שצריכים להיעשות במשותף.

משה גפני: זה המקרה הקלאסי.

משה גפני: זה צריך לעבור את העין הבוחנת הציבורית.

משה גפני: צריך לקיים פה את הדיון, צריך לשמוע את כולם.

משה גפני: אני מציע לעשות את זה באופן מסודר.

משה גפני: צריך לשמוע גם את גאלב מג'אדלה, גם את מגלי, גם את אורלי לוי, גם את שי חרמש - אם לא תשמעו אותו, חבל על הזמן, זה יהיה נורא ואיום - לגבי הלובי החקלאי.

משה גפני: אני את הדיון הזה אמשיך.

משה גפני: נזמין את שרון קדמי בימים הקרובים או בשבועיים הקרובים.

גאלב מג'אדלה: תמשיכו לעבוד על המונופולים.

גאלב מג'אדלה: שם לא פוגעים בעובדים.

אורלי לוי אבקסיס: לגבי החלופות.